ΔΥΣΠΙΣΤΟΣ: ΜΗΛΟΠΙΤΑ (από μια ΑΣΤΕΡΑΤΗ ιδέα)\nΑναρτήθηκε από ΔΥΣΠΙΣΤΟΣ στις 9:57 μ.μ.\nΠαρόμοια την φτιάχνω και γω και είναι υπέροχη!\nΠροσωπικά την προτιμώ λιγότερο φουσκωτή, άρα δεν θεωρώ λάθος το μεγαλύτερο ταψί!\n28 Οκτωβρίου 2010 - 11:04 μ.μ.\nΣΤΕΝΑΧΩΡΕΘΗΚΑ ΛΙΓΟ ΜΕ ΤΟ ΠΡΟΒΛΗΜΑ ΤΗΝ ΦΩΤΟ...ΤΟ ΕΧΩ ΠΑΘΕΙ ΚΙ ΕΓΩ...ΕΥΧΟΜΑΙ ΝΑ ΕΠΑΝΕΛΘΟΥΝ ΟΛΑ ΠΙΣΩ!!\n28 Οκτωβρίου 2010 - 11:09 μ.μ.\nMπράβο χρυσοχέρη μου εσύ!!!\nΠολύ χαίρομαι που την έφτιαξες και σου άρεσε, σέυχαριστώ πολύ!!!\nΌσο για το πρόβλημα με τις φωτό, ελπίζω να αποκατασταθεί. Απ'όσο γνωρίζω μπορούνε να τις βρούνε :)))\nΚαι πάλι σ'ευχαριστώ!!!!!\n28 Οκτωβρίου 2010 - 11:43 μ.μ.\nΑλλά και η πιατέλα υπέροχη στο σχέδιό της.\nΕμένα μου άρεσε η μηλόπιτα, αλλά μου άρεσε και το μάθημα των μαθηματικών.\n29 Οκτωβρίου 2010 - 12:42 π.μ.\nΑΧ ΣΤΑΥΡΟ Κ ΜΗΛΟΠΙΤΑ Κ ΜΗΛΑ ΑΠΟ ΤΟ ΛΑΤΡΕΜΕΝΟ ΜΟΥ ΠΗΛΙΟ ...Ε ΘΑ Μ ΑΦΗΣΕΙΣ ΝΑ ΚΕΡΑΣΤΩ 5 ΚΟΜΜΑΤΙΑ ΤΑ 2 ΝΑ ΤΑ ΦΑΩ ΤΩΡΑ ΜΕ ΤΟΝ ΚΑΦΕ ...ΦΙΛΑΚΙΑ ΚΑΛΟ Σ/Κ!!!!!!(ΗΛΙΟΦΑΝΕΙΑ ΕΙΠΕ!)\n29 Οκτωβρίου 2010 - 8:27 π.μ.\nΑπόψε θα κάνει αναφορά η Νανά. Ελπίζω να πει και για τα λινκς!\nΑντιγραφή είναι, με δικές μου φωτογραφίες.\nΜεταφέρω τον χαρακτηρισμό στην Αστεράτη Κουζίνα.\nΜε τις αντιγραφές, οι Γιαπωνέζοι κατέκτησαν τον κόσμο, μεταπολεμικά.\nΕγώ αντέγραψα εσένα απλά!\nΉταν η μόνη που είχαμε σε αυτό το μέγεθος. Φαίνεται ότι η γιαγιά έφτιαχνε για πολύ κόσμο. Άσε που έχει και οικόσημο από κάτω.\nΤα μαθηματικά ακονίζουν το μυαλό, και η φυσική βοηθάει να εξηγούνται διάφορα πράγματα της καθημερινότητας (π.χ. γιατί το χαρτί υγείας, αν το τραβήξεις μαλακά, ξετυλίγεται και αν το τραβήξεις απότομα, κόβεται το πρώτο κομμάτι).\nΠηλίου, τα καλύτερα.\nΤην ηλιοφάνεια την βλέπω ήδη. Να δούμε για πόσο...\n29 Οκτωβρίου 2010 - 9:04 π.μ.\nένα κομμάτι χωρίς ζάχαρη παρακαλώ :)))\n29 Οκτωβρίου 2010 - 10:28 π.μ.\n@ ....E allora:\nΑν προσέξεις το κείμενο, δεν είναι πασπαλισμένο με άχνη ζάχαρη!!!\nΕίναι με ζάχνη άχαρη, οπότε πάνε περίπατο οι αναστολές σου.\n29 Οκτωβρίου 2010 - 11:33 π.μ.\nθα'θελα ένα κομματάκι.. Μπορώ να φανταστώ τα νεύρα σου για τις φωτογραφίες.... Χθες έλεγα στον άντρα μου ότι πρέπει να περάσουμε τις φωτογραφίες στον εξωτερικό, μην έχουμε κανένα ατύχημα... σήμερα θα το φτιάξω\n29 Οκτωβρίου 2010 - 12:30 μ.μ.\nΑυτή η μηλόπιτα είναι η αγαπημένη μου πανεύκολη και πεντανόστιμη.\nΚαλά τα μαθηματικά τι τα ήθελες και με μπέρδεψες με την συνταγή!\nΑσε μετά απο "φορματ" έχω μείνει και'γω βουβή και χωρίς προγράμματα χρήσιμα για μένα.\nΕύχομαι να μην χαθούν τόσες φωτό!\nΠου να ξέρω ότι ο μάστορας είναι άσχετος;\nΣτερνή μου γνώση, να σε είχα πρώτα, έλεγαν οι παλιοί!!!\nΕίχαμε άπειρα χρόνια να δούμε στο σπίτι μας μηλόπιτα. Κάποτε παλιά είχε κάνει η σύζυγος, όταν μαγείρευε, αλλά ούτε που την θυμάμαι.\nΑπό Δευτέρα θα δούμε τι μπορεί να γίνει.\nΚαλο απογεμα Σταυρο.\nΜήπως με το ενα χερι μαγειρεύεις και με το άλλο σερφαρεις οπότε τί να σου κανει και καημενο το λαπτοπ;;;Κολλησε από τα σιροπια:-)\nΓενικά αμα τα ταψια πέφτουν μεγαλύτερα φανταζομαι ότι μπορούμε να στριμώξουμε γυρω γυρω τιποτε φέτες από μηλαρακια..........\nκαλα δε λεω;\nΓερός να εισαι να βγαλεις άλλες τόσες φωτογραφίες...άλλο κακό πούλεγε και η γιαγιά μου.\nΠαραλιγο να το ξεχασω....διαβαζω το βραδυ τη μηλοπιτα έτσι;;;;\n29 Οκτωβρίου 2010 - 5:26 μ.μ.\n@ Nana Tsouma:\nΝανά μου, εδώ όλα είναι ελεύθερα και δεν χρειάζεται να ρωτάς.\nΔεν δίνεις όμως τον ιστότοπο που μπορούν να σε ακούσουν αι οι φίλοι μου:\nΠΑΤΑΜΕ ΕΔΩ 10-12 μμ\n29 Οκτωβρίου 2010 - 6:13 μ.μ.\nΑν είναι να πρέπει να πάρω πτυχίο λογιστικής για να φτιάξω μια μηλόπιτα, ευχαριστώ αγαπητέ μου φίλε, αλλά θα την πάρω έτοιμη! Καλοφάγωτη να είναι και γειά στα χέρια σας! Καλό σαβ/κο!\nΥ.Γ. Λυπάμε για τη ζημιά στον υπολογιστή σου, ελπίζω με κάποιο τρόπο να ανακτήσεις τα αρχεία σου...\n29 Οκτωβρίου 2010 - 6:48 μ.μ.\nτωρα που το ξαναδιαβαζω μήπως το 20cm που λεει η αστερατη για το ταψακι εννοει την ακτινα και οχι τη διαμετρο;;;Γιαυτο κι εσυ βρηκες 39-40cm;;;;;;\nΥΓ Κοριτσια πρεπει να διαλεγουμε αντρες που να ξερουν εκτος της μαγειρικής μαθηματικα,γεωμετρια,τριγωνομετρία,στερεομετρία ,πλύσιμο στο χέρι,στο πλυντήριο,κολλάρισμα,πλέξιμο λάστιχο καλή αναποδη, σταυροβελονια,ανεβατό, πλακοραφή,στρίφωμα,κουμπότρυπες και μανταρισμα!\n@ Maria Tzirita:\nΌλα χρειάζονται, στην ώρα τους!\nΔεν θα μπορούσε ποέ ο Χολέβας, ο μαθηματικός μας, να φανταστεί ότι ένας έμπορος, παρα λίγο γιατρός, θα χρησιμοποιούσε αυτά, για να υπολογίσει ταψιά!!\nΜάλλον έχεις δίκιο. Είναι όμως πιο εύκολο να μετρήσεις διάμετρο, παρά ακτίνα.\n(Το ΥΓ κάνω ότι δεν το είδα)\n29 Οκτωβρίου 2010 - 9:57 μ.μ.


Ο Μπάιντεν προτείνει τον Ελληνοαμερικανό Τζορτζ Τσούνη για πρέσβη των ΗΠΑ στην Αθήνα\nΗ υποψηφιότητά του πρέπει να εγκριθεί κατόπιν ακροαματικής διαδικασίας από την Επιτροπή Εξωτερικών Σχέσεων της Γερουσίας, στην οποία πρόεδρος είναι ο γερουσιαστής Ρόμπερτ Μενέντεζ\nΟ Λευκός Οίκος ανακοίνωσε τη Παρασκευή, πως ο Ελληνοαμερικανός επιχειρηματίας Τζορτζ Τζέιμς Τσούνης είναι η νέα πρόταση του προέδρου των ΗΠΑ, Τζο Μπάιντεν για τη θέση του πρεσβευτή των Ηνωμένων Πολιτειών στην Αθήνα.\nΗ υποψηφιότητα του κ. Τσούνη πρέπει να εγκριθεί κατόπιν ακροαματικής διαδικασίας από την Επιτροπή Εξωτερικών Σχέσεων της Γερουσίας, στην οποία πρόεδρος είναι ο γερουσιαστής Ρόμπερτ Μενέντεζ.\nΟ Τζορτζ Τσούνης εκτιμάται ότι θα μπορέσει να αναλάβει τα ηνία της αμερικανικής διπλωματικής αντιπροσωπείας στην Αθήνα στην αρχή του νέου έτους, εάν ξεπεραστεί ο σκόπελος με τις καθυστερήσεις που παρατηρούνται στην έγκριση των διορισμών.\nΕπιπλέον, είναι γέννημα θρέμμα της Νέας Υόρκης, καθώς είναι η πόλη όπου μεγάλωσε, αλλά και σπούδασε στο Πανεπιστήμιο και απεφοίτησε την νομική σχολή του St. John’s University.\nΤο 2013, επί προεδρίας Μπαράκ Ομπάμα, είχε εξεταστεί και πάλι η πιθανότητα της τοποθέτησής του στη θέση του πρέσβη των ΗΠΑ, αυτή την φορά στη Νορβηγία, μιας προσπάθειας, όμως, που τελικά δεν κατάφερε να ευδοκιμήσει.\nΠρόκειται άλλωστε για έναν πολιτικό διορισμό, με δεδομένο ότι ο Τζορτζ Τσούνης δεν είναι διπλωμάτης καριέρας. Έτσι, αξίζει να σημειωθεί η μακροχρόνια σχέση που διατηρεί με τον πρόεδρο Μπάιντεν, καθώς στην προεκλογική μάχη του 2012 είχε διατελέσει πρόεδρος των «Ελληνοαμερικανών για τον Ομπάμα-Μπάιντεν».\nΕπιπλέον, διατηρεί φιλικές σχέσεις με τον υπουργό Εξωτερικών, Άντονι Μπλίνκεν, και απολαμβάνει την πλήρη στήριξη του γερουσιαστή Ρόμπερτ Μενέντεζ, με τον οποίο έχει αναπτύξει ιδιαίτερα στενή σχέση.\nΕιδικότερα, είναι μετανάστης δεύτερης γενιάς με γονείς από την ορεινή Ναυπακτία και μεγάλωσε μέσα στην ελληνική κοινότητα της Νέας Υόρκης.\nΑυτή τη στενή τουσχέση με την Εκκλησία και την ελληνοαμερικανική κοινότητα τη διατήρησε σε όλη τη διάρκεια της σταδιοδρομίας του, καθώς είναι μέλος του Αρχιεπισκοπικού Συμβουλίου της Ελληνορθόδοξης Αρχιεπισκοπής Αμερικής, του Faith and Leadership 100, του Συμβουλίου Ελληνοαμερικανικής Ηγεσίας (HALC), και της Ελληνικής Πρωτοβουλίας (THI).


ΟΙ 3 ΙΕΡΑΡΧΕΣ: Βασίλειος - PDF\nDownload "ΟΙ 3 ΙΕΡΑΡΧΕΣ: Βασίλειος"\n1 ΟΙ 3 ΙΕΡΑΡΧΕΣ: Βασίλειος ο Μέγας Γρηγόριος ο Ναζιανζηνός Ιωάννης ο Χρυσόστομος Ποιοί ήταν; Πού έζησαν; Τί έκαναν; Δρ. Χρυσόστομος Παπασπύρου 30 Ιανουαρίου 2015\n2 Βασίλειος ο Μέγας ( ) Ο Βασίλειος ο Μέγας γεννήθηκε το 330 στην Καισάρεια της Καππαδοκίας. Η οικογένειά του ήταν πολύ πλούσια και πολύ μορφωμένη.\n3 Βασίλειος ο Μέγας ( ) Έλαβε ευρεία και βαθιά μόρφωση και μετά σπούδασε ρητορική, γραμματική, φιλοσοφία, αστρονομία, γεωμετρία και ιατρική στην Καισάρεια, στην Κωνσταντινούπολη και στην Αθήνα. Όταν τελείωσε τις σπουδές του αποφάσισε να γίνει μοναχός. Το 355 ίδρυσε ένα μοναστήρι, όπου ασχολήθηκε βαθιά με την μελέτη της Βίβλου. Το 364 έγινε ιερέας στην Καισάρεια και το 370 αρχιεπίσκοπος Καισαρείας. Η υγεία του, όμως, δεν ήταν καλή, κι έτσι πέθανε νέος, το 379. Ο αγαπημένος Άγιος Βασίλης των παιδιών!\n4 Βασίλειος ο Μέγας ( ) Λαμπρός υπέρμαχος της χριστιανικής πίστης και λατρείας, αγωνίστηκε σε όλη του την ζωή για την δικαιοσύνη, έγραψε ένα τεράστιο έργο με σκοπό την ευτυχία όλων των ανθρώπων, πούλησε όλη του την περιουσία για να βοηθήσει τους φτωχούς, και αναμόρφωσε υποδειγματικά την εκκλησιαστική διοίκηση. Η αγάπη του για τους συνανθρώπους ήταν οικουμενική. Ήταν ένας χαρακτήρας ολιγαρκής, καθαρός, σεμνός, με ευρεία και βαθιά μόρφωση και καλλιέργεια στην ανθρωπιστική παιδεία. Εναντιώθηκε με πάθος στον διανοητικό σκοταδισμό και αγωνίστηκε για την μόρφωση των ανθρώπων πάντα πάνω στο υπόβαθρο της χριστιανικής παιδείας.\n5 Γρηγόριος ο Ναζιανζηνός ( ) Ο Γρηγόριος ο Ναζιανζηνός γεννήθηκε το 329 στην Αριανζό, κοντά στην Ναζιανζό της Καππαδοκίας.\n6 Γρηγόριος ο Ναζιανζηνός ( ) Σπούδασε ρητορική και φιλοσοφία στην Ναζιανζό, στην Καισάρεια, στην Αλεξάνδρεια και στην Αθήνα, όπου γνώρισε τον Βασίλειο, με τον οποίο συνδέθηκε σε ισόβια σχέση βαθιάς φιλίας. Απόκτησε μία ευρύτατη και βαθύτατη μόρφωση και έγινε λαμπρός ρήτορας του Χριστιανισμού. Το 361 έγινε ιερέας. Το 372 έγινε επίσκοπος της Σασίμας και μετά, το 375, έζησε για 3 χρόνια στο μοναστήρι της Σελεύκειας. Το 380 έγινε Πατριάρχης Κωνσταντινούπολης αλλά παραιτήθηκε το 381. Πέθανε άρρωστος το 390 στην Αριανζό.\n7 Γρηγόριος ο Ναζιανζηνός ( ) Αγωνίστηκε μαζί με τον Βασίλειο ενάντια στον Αρειανισμό και έγινε ο λαμπρότερος και συνεπέστερος ερμηνευτής των χριστιανικών δογμάτων. Εφάρμοσε τις αρχές της λογικής σε συνδυασμό με μία σπάνια πνευματική ωριμότητα, για να στηρίξει αξιόπιστα τις διδαχές των ιερών χριστιανικών κειμένων. Η θεολογία του είναι ακόμα και σήμερα αξεπέραστη σε ακρίβεια, μεστότητα και ερμηνευτική επάρκεια. Ο Γρηγόριος ο Ναζιανζηνός αποτελεί το απόλυτο πρότυπο του θεολόγου.\n8 Ιωάννης ο Χρυσόστομος ( ) Ο Ιωάννης ο Χρυσόστομος γεννήθηκε το 349 στην Αντιόχεια της αρχαίας Συρίας.\n9 Ιωάννης ο Χρυσόστομος ( ) Η Αντιόχεια ήταν κορυφαίο κέντρο παιδείας και πολιτισμού της εποχής εκείνης, οπότε ο Χρυσόστομος έλαβε υψηλή μόρφωση και καλλιέργεια, κοντά σε διάσημους σοφούς. Το 372 έγινε μοναχός στα βουνά της Συρίας, όπου αφοσιώθηκε στην μελέτη της Βίβλου 6 χρόνια. Το 386 έγινε ιερέας και για τα επόμενα 12 χρόνια καθιερώθηκε με την ρητορική του δεινότητα. Το 398 έγινε Πατριάρχης Κωνσταντινούπολης αλλά διώχθηκε το 404 για πολιτικούς λόγους. Πέθανε το 407 στα Κόμανα του Πόντου.\n10 Ιωάννης ο Χρυσόστομος ( ) Δεινός ρήτορας που έδινε σημασία στην ουσία και όχι στον τύπο της γλώσσας, αντιτάχθηκε και αγωνίσθηκε ενάντια στην κατάχρηση της κρατικής και της εκκλησιαστικής εξουσίας. Άφησε πίσω του το ογκωδέστερο έργο από κάθε άλλον μελετητή του Χριστιανισμού. Είναι ο κατ εξοχήν εισηγητής της παιδαγωγικής θεολογίας, αποσκοπώντας στην ηθική διάπλαση των ανθρώπων μέσα από την παιδαγωγική προοπτική των ιερών κειμένων, συνδέοντας την γνώση με την ηθική. Επισήμανε και απέδειξε το «κεκρυμμένο βάθος» των Γραφών, αυτό που σήμερα αναγνωρίζουμε ως «δεύτερη ανάγνωση» του κειμένου. Ο Ιωάννης ο Χρυσόστομος κατέστησε την θεολογία όχημα βελτίωσης της ζωής των ανθρώπων.\n11 Γι αυτό γιορτάζουμε και τιμούμε τους 3 Ιεράρχες μας κάθε χρόνο στις 30 Ιανουαρίου. Η γιορτή των 3 Ιεραρχών είναι γιορτή Παιδείας και Πολιτισμού.\nΓεννήθηκε το 330 μ.χ. στη Νεοκαισάρεια του Πόντου (στο χωριό Άννησα) και μεγάλωσε στην Καισάρεια της Καππαδοκίας. Ο πατέρας του Βασίλειος ήταν\nΟ Μέγας Βασίλειος: ένας κορυφαίος ιεράρχης Δύναμη και φως από την Καππαδοκία Γεννήθηκε το 330 μ.χ. στη Νεοκαισάρεια του Πόντου (στο χωριό Άννησα) και μεγάλωσε στην Καισάρεια της Καππαδοκίας. Ο πατέρας


Ιογενής λευχαιμία γάτας - ΠΛΑΚΕΝΤΙΑ | Κτηνιατρική Κλινική\nΟ ιός μεταδίδεται κυρίως με το σάλιο αλλά και με τα ούρα και τα κόπρανα ενώ το γατάκι μολύνεται από την μητέρα του κατά την διάρκεια της κυοφορίας.\nΗ μετάδοση γίνεται κυρίως με:\nΔαγκώματα μεταξύ των γατιών\nΜε το σάλιο και τα ούρα κατά την επαφή των γατιών\nΜέσω μολυσμένων δοχείων τροφής-νερού, όταν χρησιμοποιούνται από πολλές γάτες, μεταξύ των οποίων βρίσκονται και φορείς του ιού\nΜέσω μολυσμένων δοχείων άμμου\nΜε το φτάρνισμα\nΠοια γατιά βρίσκονται σε κίνδυνο έκθεσης στον ιό;\nTα αδέσποτα γατιά\nΤα γατιά ιδιοκτητών που έστω και περιστασιακά διαβιούν έξω από το σπίτι και έρχονται σε επαφή με γάτες φορείς του ιού\nΤο νόσημα μπορεί να εμφανιστεί με πολλά διαφορετικά συμπτώματα. Παρακάτω αναφέρονται αυτά που εμφανίζονται πιο συχνά:\nΠολυδιψία-Πολυουρία (δηλαδή η αύξηση της δίψας και της ούρησης)\nΑύξηση συχνότητας εμφάνισης λοιμώξεων\nΠροβλήματα στους οφθαλμούς\nΜπορώ να διαπιστώσω αν η γάτα μου είναι φορέας του ιού;\nΟ κτηνίατρος σας μπορεί με μια απλή εξέταση αίματος να διαπιστώσει αν το γατάκι σας είναι φορέας του ιού.\nΣ' αυτό το σημείο θα πρέπει να τονιστεί ότι κάθε γατάκι που προσβάλλεται από τον ιό, δεν σημαίνει απαραίτητα ότι και θα νοσήσει. Αυτό γιατί ένα μεγάλο ποσοστό γατιών που προσβάλλονται από τον ιό είναι σε θέση να αναπτύξουν ανοσία και να αντιμετωπίσουν τον ιό. Μια δεύτερη κατηγορία γατιών αναπτύσσει ανοσία και περιορίζει τον ιό, αλλά όταν υποβληθεί σε στρες ή σε ανοσοκατασταλτική θεραπεία είναι δυνατό να νοσήσει. Τέλος μια τρίτη κατηγορία γατιών δεν είναι ικανή να εμφανίσει ανοσία και έκθεση τους στον ιό συνεπάγεται ότι το γατάκι θα νοσήσει.\nΈτσι εάν ένα γατάκι που προέρχεται από μολυσμένη μητέρα ή αν αποκτήσετε μια καινούργια γάτα και βρεθεί θετική στον ιό χωρίς όμως να εμφανίζει συμπτώματα, τότε θα πρέπει το ζώο αυτό να επανεξεταστεί σε ένα μήνα για να διαπιστωθεί αν η προσβολή είναι παροδική ή όχι. Τα μικρά γατάκια θα πρέπει να ελέγχονται μετά την ηλικία των 16 εβδομάδων, όταν αναμένεται ότι ο ιός που τους έχει μεταδοθεί από την μητέρα του θα έχει ελεγχθεί.\nΔεν υπάρχει θεραπεία για την ιογενή λευχαιμία της γάτας. Η όποια προσπάθεια θεραπείας είναι παρηγορητική και περιλαμβάνει την αντιμετώπιση των συμπτωμάτων της νόσου και την καταπολέμηση των δευτερογενών λοιμώξεων. Αν το γατάκι σας είναι φορέας του νοσήματος πριν επιχειρηθεί οποιαδήποτε προσπάθεια θεραπείας θα πρέπει να λάβετε υπόψη σας τα εξής\nΑν έχετε και άλλες γάτες θα πρέπει να την απομονώσετε από αυτές και να έχει ξεχωριστά δοχεία παράθεσης τροφής, νερού και ατομικό δοχείο υγιεινής. Επίσης δεν θα πρέπει να βγαίνει έξω αφενός διότι αποτελεί απειλή για τις άλλες γάτες και αφετέρου αυξάνει η πιθανότητα προσβολής από λοιμώξεις.\nΕίστε σε θέση να βρείτε ένα σπίτι για να την φιλοξενήσει με τους ίδιους όρους;\nΑν τα παραπάνω δεν είναι εφικτά τότε η λύση της ευθανασίας είναι λογική δεδομένου της σοβαρότητας του νοσήματος, του ανίατου χαρακτήρα του και την ευκολία μετάδοσης του.\nΕμβολιασμός. Αν η γάτα σας είναι αρνητική στη εξέταση αίματος τότε μπορεί να εμβολιαστεί.\nΝα μην επιτρέπεται στις ανεμβολίαστες γάτες να κυκλοφορούν έξω από το σπίτι.\nΑπομόνωση, υιοθεσία και σε περίπτωση που δεν είναι δυνατό κάτι τέτοιο, ευθανασία των οροθετικών γατιών.


0030.GR, ΚΕΦΑΛΟΝΙΑ, ΕΙΔΥΛΛΙΑΚΑ ΤΟΠΙΑ ΜΕ ΠΡΟΤΑΣΕΙΣ ΓΙΑ ΔΙΑΜΟΝΗ,ΞΕΝΟΔΟΧΕΙΑ, ΕΝΟΙΚΙΑΖΟΜΕΝΑ ΔΙΑΜΕΡΙΣΜΑΤΑ ΔΩΜΑΤΙΑ 0030.GR GREEK HOTELS AND APARTMENTS GUIDE ΧΙΛΙΑΔΕΣ ΞΕΝΟΔΟΧΕΙΑ ΕΝΟΙΚΙΑΖΟΜΕΝΑ ΔΩΜΑΤΙΑ ΔΙΑΜΕΡΙΣΜΑΤΑ ΣΤΗΝ ΕΛΛΑΔΑ HOTELS IN GREECE\n0030.GR, ΚΕΦΑΛΟΝΙΑ, ΕΙΔΥΛΛΙΑΚΑ ΤΟΠΙΑ ΜΕ ΠΡΟΤΑΣΕΙΣ ΓΙΑ ΔΙΑΜΟΝΗ,ΞΕΝΟΔΟΧΕΙΑ, ΕΝΟΙΚΙΑΖΟΜΕΝΑ ΔΙΑΜΕΡΙΣΜΑΤΑ ΔΩΜΑΤΙΑ\nΞΕΝΟΔΟΧΕΙΑ ΣΕ ΚΕΦΑΛΛΟΝΙΑ ΕΝΟΙΚΙΑΖΟΜΕΝΑ ΔΩΜΑΤΙΑ\nΗ Κεφαλονιά είναι το μεγαλύτερο νησί του Ιονίου. Ψηλά καταπράσινα βουνά γκρεμίζονται στα καταγάλανα νερά του Ιονίου και αμέτρητες μικρές και μεγάλες παραλίες με χρυσή αμμουδιά ή βότσαλο συνθέτουν ένα μαγευτικό τοπίο.\nΣτη βόρεια Κεφαλονιά, στην περιοχή της Πυλάρου, βρίσκεται η πασίγνωστη παραλία του Μύρτου. Έχει χαρακτηριστεί ως μία από τις καλύτερες της Ευρώπης και για αυτό εχει διακριθει με τη Γαλάζια Σημαία. Τα πανύψηλα βράχια κυκλώνουν τον κόλπο, για να προστατέψουν την παραλία από τους ανέμους, η κάτασπρη αμμουδιά στο βάθος της θάλασσας και τα σκούρα μπλε νερά της προκαλούν και τους πιο απαιτητικούς κολυμβητές να τα εξερευνήσουν, απαιτείται όμως ιδιαίτερη προσοχή επειδή βαθαίνουν απότομα. Διαθέτει καντίνα, βιολογικές τουαλέτες και ναυαγοσώστη.\nΗ Έμπλυση είναι ίσως η πιο κοσμική παραλία της βόρειας Κεφαλονιάς, μια που είναι πανέμορφη και απέχει μόλις 1,5 χιλιόμετρα από το Φισκάρδο. Συνδυάζει το πανέμορφο τοπίο με τα καθαρά, γαλήνια νερά. Υπάρχει ασφαλτόστρωτος δρόμος που φτάνει ως κάτω και άνετος χώρος για πάρκινγκ.\nΗ ¶σσος βρίσκεται στη βορειοδυτική ακτή της Κεφαλονιάς. Είναι στρωμένη με μεγάλα βότσαλα και ο βυθός της είναι πολύ ρηχός σε έκταση αρκετών μέτρων και στρωμένος με ξανθή άμμο. Η παραλία είναι πολυσύχναστη και ενδείκνυται για παιδιά. Κοντά υπάρχουν καταλύματα, ταβέρνες και καφετέριες.\nΒρίσκεται 3χλμ από το κέντρο του Αργοστολίου και είναι μια από τις πιο όμορφες και σίγουρα η πιο κοσμική παραλία ολόκληρης της Κεφαλονιάς. Στο μεγάλο μήκος της παραλίας αποδόθηκε η ονομασία της. Έγινε γνωστή από την χρυσή της άμμος και τα πεντακάθαρα καταγάλανα νερά της. Είναι ιδανική για θαλάσσια σπορ. Κοντά θα βρείτε ξενοδοχεία, ενοικιαζόμενα δωμάτια και ταβέρνες.\nΕίναι η προέκταση του Μακρύ Γιαλού, αλλά είναι λιγότερο δημοφιλής και πιο ήσυχη αμμουδιά. Είναι πανέμορφη παραλία με πολύ καλή οργάνωση και εξαιρετικές υπηρεσίες σε θέματα θαλάσσιων σπορ. Κοντά λειτουργούν ξενοδοχεία, ενοικιαζόμενα δωμάτια, ταβέρνες και καφετέριες.\nΗ παραλία Ξι είναι η διασημότερη στην Κεφαλονιά. Βρίσκεται λίγα χιλιόμετρα νοτιότερα του Ληξουρίου. Η μεγάλη παραλία ξεχωρίζει από την πρώτη στιγμή για το εντυπωσιακό κόκκινο χρώμα της αμμουδιάς της καθώς και για τις πάμπολλες επιλογές που προσφέρει σε θέματα θαλάσσιων σπορ. Τα νερά της είναι ρηχά και γι’ αυτό άλλωστε η εν λόγω παραλία προτιμάται και από οικογένειες, που τη βρίσκουν ιδανικό μέρος για τα παιδιά τους. Έχει βραβευτεί με τη γαλάζια Σημαία της Ευρωπαϊκής Ένωσης. Είναι πολύ καλά οργανωμένη και παρέχει στους επισκέπτες της όλες τις ανέσεις. Θα βρείτε κοντά ξενοδοχεία και ενοικιαζόμενα δωμάτια. Επίσης στην παραλία λειτουργούν δύο beach bar και σε απόσταση αναπνοής εστιατόριο.\nΒρίσκεται στο δυτικό τμήμα του νησιού, στην χερσόνησο της Παλικής. Καταπράσινη πλαγιά που καταλήγει σε υπέροχα λευκά βότσαλα και παχιά λευκή άμμο αλλά και στα πιο διαυγή νερά που έχετε δει ποτέ. Ο βυθός είναι υπέροχος για τους λάτρεις των καταδύσεων. Κοντά υπάρχουν ταβέρνες για να απολαύσετε νόστιμα μεζεδάκια.\nΒρίσκεται κοντά στο χωριό Σάμη, 22 χλμ από την πρωτεύουσα του νησιού. Η παραλία θεωρείται από τις ωραιότερες του νησιού, είναι βοτσαλωτή, αλλά σε κάποια σημεία της διαθέτει και ψιλή, άσπρη άμμο. Τα νερά της κρυστάλλινα και γαλάζια μαγεύουν και τον πιο απαιτητικό παραθεριστή. Τριγύρω υπάρχουν δέντρα που προσφέρουν την σκιά τους. Τιμάται πάντοτε με την διάκριση της γαλάζιας σημαίας. Είναι οργανωμένη και κοντά υπάρχουν καφετέριες και ταβέρνες. Έγινε διάσημη στον πολύ κόσμο από την ταινία "το Μαντολίνο του Λοχαγού Κορέλλι".\nΒρίσκεται σε απόσταση 30 χιλιομέτρων από το Αργοστόλι. Είναι μία απέραντη παραλία με μήκος πάνω από 3χλμ., με ψιλή και χοντρή άμμο, ενώ τα νερά της είναι ήρεμα. Υπάρχει η δυνατότητα για θαλάσσια σπορ. Μπορείτε να απολαύσετε τον καφέ και το φαγητό σας στις καφετέριες και ταβέρνες που βρίσκονται κατά μήκος της παραλίας. Υπάρχουν αρκετά ξενοδοχεία και ενοικιαζόμενα διαμερίσματα που εξασφαλίζουν στους επισκέπτες άνετη διαμονή.\nΒρίσκεται 14 χλμ.νοτιοανατολικα από το Αργοστόλι και θεωρείται μια από τις καλύτερες παραλίες του νησιού. Είναι μια κοσμοπολίτικη παραλία με μήκος που ξεπερνά τα 2 χλμ και τριγύρω της υπάρχουν μικρά απάνεμα λιμανάκια με χοντρή, ξανθιά άμμο και διάφανα γαλαζοπράσινα νερά. Έχει άρτια τουριστική υποδομή, με πληθώρα ξενοδοχείων, ενοικιαζομένων διαμερισμάτων, εστιατορίων, μπαρ και καφετεριών.\nΒρίσκεται στην νότια πλευρά της Κεφαλονιάς. Aπέχει 15 περίπου χιλιόμετρα από το Αργοστόλι. Η περιοχή είναι ανέγγιχτη από τον μαζικό τουρισμό διατηρώντας ακόμη την φυσική ομορφιά της. Πρόκειται για μια παραλία με χρυσή άμμο, γαλάζια νερά και με υπέροχη θέα, αφού απέναντι βλέπετε την Ζάκυνθο. Σε κοντινή απόσταση από την παραλία, λειτουργεί ταβέρνα που μπορεί κανείς να δοκιμάσει σπιτικές συνταγές.\nΟ Λουρδάς είναι μια πολύ γνωστή και κοσμική παραλία στο χωριό Λουρδάτα. Η εκτεταμένη αμμουδιά της παραλίας προσελκύει πλήθος παραθεριστών αλλά και ντόπιων κατοίκων του νησιού, λόγω της εξαιρετικής αμμουδιάς της και των πεντακάθαρων νερών της. Η γύρω περιοχή είναι πανέμορφη και στο βάθος δεσπόζει ο εντυπωσιακός όγκος του όρους Αίνου. Στην περιοχή υπάρχουν και πολλά καταλύματα, ταβέρνες και καφετέριες.\nΗ παραλία Λέπεδα βρίσκεται νότια από το Ληξούρι. Πρόκειται για μια παραλία με κόκκινη άμμο και τυρκουάζ, καθαρά νερά. Είναι οργανωμένη με ομπρέλες και ξαπλώστρες και ιδανική για οικογένειες με παιδιά. Στην παραλία υπάρχουν λίγες ταβέρνες.\nΟΙ ΕΠΟΧΕΣ ΤΟΥ ΝΙΚΟΛΑ


Τρομοδίκη για το σχέδιο Φοίνικας: αγορεύσεις συνηγόρων υπεράσπισης | Επικαιρότητα | Eksegersi.gr\nΠλοήγηση:Αρχική»Επικαιρότητα»Τρομοδίκη για το σχέδιο Φοίνικας: αγορεύσεις συνηγόρων υπεράσπισης\nΣτις 18, 20, 21 και 22 Ιούλη αγόρευσαν οι συνήγοροι υπεράσπισης των 12 κατηγορούμενων για το σχέδιο Φοίνικας.\nΣημειώνουμε ότι ο αναρχικός Ανδ. Τσαβδαρίδης, μετά την αποφυλάκισή του δεν μπορούσε να συμμετέχει στο τρομοδικείο, γιατί το Συμβούλιο Εφετών του έβαλε τον περιοριστικό όρο να μην απομακρύνεται από τον τόπο κατοικίας του, που είναι η Θεσσαλονίκη. Ετσι, στην ουσία του απαγόρευσαν να συμμετέχει ο ίδιος στο τρομοδικείο. Ο ίδιος ο Τσαβδαρίδης, όπως ανέφερε ο συνήγορός του, Π. Τσονάκος, δε θέλησε να υποβάλει αίτημα αλλαγής των περιοριστικών όρων. Το ανέφερε ως στοιχείο της προσωπικότητάς του. Εδρασε ως μοναχικός καβαλάρης και όχι ως μέλος μιας «τρομοκρατικής» οργάνωσης. Ολο το διάστημα που ήταν παρών στο δικαστήριο, δεν πήρε μέρος σε κανένα από τα γεγονότα που συνέβησαν. Εξακολουθούσε να είναι μόνος του και να μην έχει κανένα ψυχικό δεσμό με τα μέλη της οργάνωσης, συμπλήρωσε ο συνήγορος.\nΘύμισε, ακόμα, ότι ο Α. Τσαβδαρίδης ανέλαβε την ευθύνη για την αποστολή του δέματος, ότι έδρασε μόνος του και δεν είχαν καμία ανάμιξη ούτε ο Σπ. Μάνδυλας ούτε κανένα από τα μέλη της ΣΠΦ. Ο Π. Τσονάκας επεσήμανε πως το γεγονός ότι ο Τσαβδαρίδης έδρασε μόνος του και όχι ως μέλος της οργάνωσης πιστοποιείται και από το πώς ήταν φτιαγμένο το δέμα. Δέμα ενός ερασιτέχνη, που μπορούσε να γίνει αντιληπτό από τον καθένα με λίγη παρατηρητικότητα. Δεν έφτασε ποτέ στον παραλήπτη του. και αν έφτανε, δε θα προκαλούσε την παραμικρή βλάβη. Τι μέλος της οργάνωσης μπορούσε να ήταν, αναρωτήθηκε ο συνήγορος, όταν είχε να κατέβει στην Αθήνα από το 2007, ενώ εργαζόταν στο κρεοπωλείο του πατέρα του και ήταν σπίτι-κρεοπωλείο, κρεοπωλείο-σπίτι. Σε σχέση με το τελευταίο, αναφέρθηκε στον μάρτυρα Βαρελά, στέλεχος της Αντιτρομοκρατικής που το επεσήμανε για να δικαιολογήσει την ελλιπή παρακολούθηση των υποτιθέμενων συναντήσεων Τσαβδαρίδη-Μάνδυλα. Ο συνήγορος θύμισε ότι στο αυτοκίνητο του Τσαβδαρίδη, όπου υποτίθεται ότι έγιναν οι συναντήσεις τους, δε βρέθηκαν αποτυπώματα ή βιολογικό υλικό του Μάνδυλα.\nΟ συνήγορος αμφισβήτησε την πραγματοποίησε τηλεφωνήματος, που επικαλέστηκε ο Βαρελάς, και θύμισε στο δικαστήριο πως όταν τον ρώτησε αν ξέρει τι έκανε ο Τσαβδαρίδης στις 2 Ιούλη, απάντησε ότι δεν ξέρει. Θυμίζουμε πως πρόκειται για μάρτυρα που κατέθεσε αυτολεξεί όλη την προανακριτική του κατάθεση, πράγμα που δεν έχει γίνει από κανένα άλλο στην ιστορία των τρομοδικείων.\nΓια την υποτιθέμενη επικινδυνότητα του δέματος, ο συνήγορος περιέγραψε με γλαφυρό τρόπο την πορεία που ακολούθησε από τη Μηχανιώνα της Θεσσαλονίκης μέχρι τα κεντρικά των ΕΛΤΑ στο Κρυονέρι Αττικής. Το δέμα το έπιασαν τα χέρια εννέα ανθρώπων, σ’ αυτό κολλήθηκαν γραμματόσημα, χτυπήθηκαν σφραγίδες, πετάχτηκε αρκετές φορές σε κουτιά μεταφοράς, αυτοκίνητα και πατώματα κτιρίων, όμως απ’ αυτό δεν προκλήθηκε έκρηξη, αλλά μια στιγμιαία λάμψη, όπως είδαν όλοι στο βίντεο που προβλήθηκε στην αίθουσα του δικαστηρίου. Ο εξωτερικός φάκελος του δέματος που ήρθε στο δικαστήριο ήταν σχεδόν ολόκληρος. Ο συνήγορος θύμισε πως όταν ο συνάδελφός του Γαλάνης έριξε την τσάντα του στο δάπεδο του δικαστηρίου και ρώτησε μάρτυρα σχετικά με τον θόρυβο που έκανε, αυτός απάντησε πως ήταν δυνατότερος από την υποτιθέμενη έκρηξη του δέματος.\nΟ Τσαβδαρίδης κατέληξε ο συνήγορος. Αν τελικά το δικαστήριο καταλήξει να τον κηρύξει ένοχο, η μόνο κατηγορία που μπορεί να του προσάψει είναι η απόπειρα επικίνδυνης σωματικής βλάβης, και μάλιστα απρόσφορης, σύμφωνα με το άρθρο 309 του ΠΚ\nΟ συνήγορος δε ζήτησε ελαφρυντικά, διευκρινίζοντας ότι δεν του το επέτρεψε ο εντολέας του. Πρόσθεσε, όμως, ότι το δικαστήριο μπορεί να δεχτεί αυτοβούλως ελαφρυντικά, παίρνοντας υπόψη του τη συμπεριφορά του πριν και μετά την πράξη.\nΟ συνήγορος του Σπ. Μάνδυλα, Α. Κανελλόπουλος, είπε εισαγωγικά ότι συντάσσεται με την αθωωτική πρόταση της εισαγγελέα, γιατί οι όποιες ισχνές ενδείξεις δεν ισχυροποιήθηκαν και δεν κατέστησαν αποδείξεις. Κατά το στάδιο της ακροαματικής διαδικασίας αποδομήθηκε το κατηγορητήριο. Αποδομήθηκε επίσης η προανακριτική κατάθεση του στελέχους της ΥΑΕΕΒΒΕ (Αντιτρομοκρατική), στις 11 Ιούλη του 2013, πάνω στην οποία στηρίχτηκε το σαθρό κατηγορητήριο κατά του Μάνδυλα. Ενώ ο μάρτυρας κατέθεσε για γεγονότα των δύο προηγούμενων χρόνων, οι διωκτικοί μηχανισμοί ενοχοποίησαν τον Μάνδυλα μόνο για την αποστολή του δέματος στον πρώην διοικητή της Αντιτρομοκρατικής Δ. Χωριανόπουλο και για ένταξη στη ΣΠΦ από το Νοέμβρη του 2012 μέχρι τις 12 Ιούλη του 2013 που συνελήφθη.\nΟ συνήγορος επεσήμανε το εντυπωσιακό στοιχείο από την κατάθεση αυτού του μάρτυρα, που επανέλαβε αυτολεξεί την προανακριτική του κατάθεση, με τα κόμματα και τις τελείες. Τόνισε πως οι μηχανισμοί ήθελαν να εμπλέξουν τον Μάνδυλα, που είχε στοχοποιηθεί για τη δημόσια δράση του γενικά και ειδικά για τις δημόσιες εκδηλώσεις αλληλεγγύης του αναρχικού στεκιού Ναδίρ προς τη ΣΠΦ. Τόνισε δε, ότι τις τέσσερες φορές που επισκέφθηκε ο Μάνδυλας τον Χρ.Τσάκαλο στις φυλακές, καθόλα νόμιμα, έγιναν δημόσιες εκδηλώσεις στο Ναδίρ, στις οποίες εξέφερε δημόσιο λόγο.\nΕνώ σύμφωνα με τον μάρτυρα Βαρελά ο Μάνδυλας «επιτηρούνταν» στενά (δεν παρακολουθούνταν, υποτίθεται) για πάνω από ένα μήνα, υποτίθεται πως τον εντόπισε τρεις φορές, στις 2 Ιούνη, στις 9 Ιούνη και στις 17 Ιούνη του 2013 (στον Ναδίρ). Σκοπίμως αποσιώπησε την παρουσία του Μάντυλα στην Ασφάλεια Θεσσαλονίκης στις 15 Ιούνη, στο πλαίσιο της εφαρμογής των περιοριστικών όρων, και την επίσκεψή του την 1 Ιούλη στην Αθήνα, στις φυλακές Κορυδαλλού, όπου έκανε επισκεπτήριο στον τον Χρ. Τσάκαλο. Οταν στις 12 Ιούλη η ΥΑΕΕΒΕ έκανε ντου στα γραφεία του Ναδίρ, δεν συνέλεξε κανένα ενοχοποιητικό στοιχείο σε βάρος του Μάνδυλα, παρά τους ισχυρισμούς της ότι το δέμα κατασκευάστηκε στο Ναδίρ, προκειμένου να το ενοχοποιήσει και αυτό, γιατί ενοχλούσε ο δημόσιος λόγος του.\nΗ περιβόητη συνάντηση Τσαβδαρίδη-Μάνδυλα στα βουνά, προκειμένου –υποτίθεται- να συντάξουν την προκήρυξη, δεν πραγματοποιήθηκε ποτέ και αυτό πιστοποιήθηκε από μια σειρά στοιχείων, τόνισε ο συνήγορος. Δεν υπάρχει φωτογραφικό υλικό από αυτή τη συνάντηση και δεν έγινε καμία καταγραφή, γιατί απλά αυτή η συνάντηση δεν έγινε. Δε βρέθηκαν στο αυτοκίνητο του Τσαβδαρίδη αποτυπώματα και DNA του Σπ. Μάνδυλα και αυτό το αναφέρει και η έθεση εργαστηριακής πραγματογνωμοσύνης. Δεν έγινε, λοιπόν, καμία συνάντηση στα βουνά για τη σύνταξη της προκήρυξης ανάληψης της ευθύνης για την αποστολή του δέματος. Ο Τσαβδαρίδης με δήλωσή του ανέλαβε την ευθύνη για την αποστολή του δέματος και ξεκαθάρισε ότι αυτή την ενέργεια την έκανε αποκλειστικά μόνος του. Επίσης, δεν προέκυψε κανένα στοιχεί για τηλεφωνική επικοινωνία του Σπ. Μάνδυλα με τον Α. Τσαβδαρίδη. Εάν προέκυπτε θα το είχε αναφέρει ο Βαρελάς.\nΟ συνήγορος αναφέρθηκε και στην προβοκάτσια που έκανε ο αστυνομικός της Αντιτρομοκρατικής που είναι επιφορτισμένος με την παρακολούθηση ανακοινώσεων «τρομοκρατικών» οργανώσεων. Τύπωσε σε μια σελίδα ένα λίνκ του στεκιού Ναδίρ, που ανακοίνωνε την πραγματοποίηση εκδήλωσης, με ένα λίνκ που αναλάμβανε την ευθύνη για την έκρηξη στη Τζακάρτα, προκειμένου να ενοχοποιηθεί το Ναδίρ. Θυμίζουμε, ότι ο συνήγορος Φρ. Ραγκούσης είχε φέρει στο δικαστήριο τεχνικό σύμβουλο που απέδειξε «ζωντανά» αυτή την κατασκευή, δηλαδή την εμφάνιση δύο διαφορετικών λινκ ως μια ενιαία σελίδα.\nΣτην συνέχεια, ο Α. Κανελλόπουλος αναφέρθηκε σε μερικά ζητήματα ακόμα, ενώ επεσήμανε ότι ο πρώην διοικητής της Αντιτρομοκρατικής Χωριανόπουλος δεν κλήθηκε να δώσει έστω και μια κατάθεση, έστω μιας σελίδας και ο ίδιος δε δήλωσε παράσταση πολιτικής αγωγής, μολονότι υποτίθεται ότι έγινε απόπειρα ανθρωποκτονίας του. Και απ’ αυτή τη γεμάτη νόημα παράλειψη πιστοποιείται, κατά την γνώμη μας, το ανυπόστατο της κατηγορίας για απόπειρα ανθρωποκτονίας. Ο συνήγορος έκλεισε την αγόρευσή του επαναλαμβάνοντας ότι συντάσσεται με την πρόταση της εισαγγελέα να κηρυχθεί αθώος ο Σπ. Μάνδυλας, χωρίς αμφιβολίες.\nΣτη συνέχεια, πήρε το λόγο ο συνήγορος υπεράσπισης του Χ. Χατζημιχελάκη, Σπ. Φυτράκης. Απευθυνόμενος στον πρόεδρο του τρομοδικείου Β. Μπάση του είπε ότι θα τους απασχολήσει με δύο-τρεις παρατηρήσεις. Το άρθρο για την «τρομοκρατία», τόνισε, κατασκευάστηκε αρχικά στην Αμερική, στην συνέχεια πέρασε στη Λισαβώνα και μετά κατέληξε στην Ελλάδα. Θα διάβαζα τι είπε ο μακαρίτης Α. Παπανδρέου για το άρθρο αυτό, που το ψήφισαν οι επίγονοί του, αν το είχα μαζί μου, είπε ο συνήγορος. Γνωστοποίησε ότι παλαιότερα οι διωκτικοί μηχανισμοί είχαν «προαγάγει» τον εντολέα του σε «διευθυντή» αναρχικής οργάνωσης, λες και η οργάνωση αυτή, που έχει οριζόντια δομή, είναι καπιταλιστική επιχείρηση. Αυτή η «προαγωγή», μάλιστα, έγινε σε μια χρονική περίοδο που αυτός ήταν έγκλειστος στις φυλακές Κορυδαλλού!\nΜε τη νέα δίωξη, που εκδικάζεται από το παρόν δικαστήριο, του έβαλαν την κατηγορία της ηθικής αυτουργίας. Ποια ηθική αυτουργία; Κολλάει με το μοντέλο που έχει επικρατήσει στην Ελλάδα και διεθνώς, αναρωτήθηκε ο έμπειρος συνήγορος, που επί μισό αιώνα έχει υπερασπιστεί κατηγορούμενους από όλα τα αντικαπιταλιστικά ρεύματα. Ποιο βράδυ συνεδρίασαν, ποιοι και με ποιους αποφάσισαν και είπαν «να κάνουμε μια ενέργεια κατά της διευθύντριας των φυλακών Κορυδαλλού»; Ποιοι ήξεραν πού μένει η διευθύντρια, ποιο είναι το αμάξι της, πού το παρκάρει; Σε ποιους έδωσαν την εντολή, στους φίλους τους έξω; Πώς έγινε αυτό; Ποιοι έβαλαν το μηχανισμό και ποιος ή ποιοι τηλεφώνησαν στους έξω; Εχουμε κανένα δεδομένο για όλα αυτά, όταν είναι γνωστό ότι τα πάντα καταγράφονται στις φυλακές; Οχι δεν έχουμε.\nΟι κρατούμενοι έχουν το δικαίωμα να κάνουν πολιτικές δηλώσεις και να χαιρετίζουν ενέργειες των συντρόφων. Εχουν το δικαίωμα να πουν την γνώμη τους. Πού θα οδηγηθούμε τελικά, στο να απαγγείλουμε κατηγορίες κατά του Μαρξ, κατά του Ενγκελς και του Μάο, που τους διαβάζει η νεολαία, για ηθική αυτουργία; Τα μεταγενέστερα δεν μπορούν να τυποποιήσουν το αδίκημα της ηθικής αυτουργίας και τα στοιχεία που υπάρχουν δεν αρκούν για να στοιχειοθετήσουν το αδίκημα της ηθικής αυτουργίας. Ο συνήγορος πρότεινε την απαλλαγή του εντολέα του για την κατηγορία της ηθικής αυτουρεγίας, όχι μόνο για το δέμα στον πρώην διοικητή της Αντιτρομοκρατικής Δ. Χωριανόπουλο, όχι μόνο για την έκρηξη στο αυτοκίνητο του υπαρχιφύλακα των φυλακών Ναυπλίου Α. Γκέλμπουρα, αλλά και για την έκρηξη στο αυτοκίνητο της πρώην διευθύντριας των φυλακών Κορυδαλλού Μ. Στέφη.\nΟι τρεις προαναφερθέντες συνήγοροι αγόρευσαν στις 18 Ιούλη. Στις 20 Ιούλη, αγόρευσαν οι συνήγοροι, Δ. Αγγελάκας (της Ο. Οικονομίδου), Αλ. Αθανασίου (του Γερ. Τσάκαλου), Ι. Μεϊδάνης και Γρ. Αλέκος (του Χρ. Τσάκαλου), Ρουκούνης (του Μ. Νικολόπουλου και Π. Μασουρίου (του Θ. Μαυρόπουλου). Ολοι τους δήλωσαν εισαγωγικά, ότι οι εντολείς τους τους έδωσαν την εντολή να μην τοποθετηθούν για την υπόθεση αυτή, που την θεωρούν πολιτική, επειδή δεν τους ενδιαφέρει η ποινική τους μεταχείριση. Μερικοί μπήκαν στον «πειρασμό» να τοποθετηθούν με σοβαρά νομικά επιχειρήματα πάνω στην κατηγορία της ηθικής αυτουργίας, που σημαίνει ότι δούλεψαν προετοιμάζοντας την αγόρευσή της. Γι’ αυτό και δεν υπήρξαν ενστάσεις από τα φυλακισμένα μέλη της ΣΠΦ.\nΕπειδή το ρεπορτάζ πήρε ήδη μεγάλη έκταση και επειδή αναφερθήκαμε στην αγόρευση του Νέστορα της μαχόμενης δικηγορίας Σπ. Φυτράκη, που κάλυψε απ’ όλες τις πλευρές το ζήτημα της ηθικής αυτουργίας, κλείνουμε με την καθαρά πολιτική δήλωση του συνηγόρου υπεράσπισης του Γερ. Τσάκαλου, Αλ. Αθανασίου:\n«Η δίκη είχε πολιτικό χαρακτήρα και επομένως αρμόδιο ήταν το Μεικτό Ορκωτό Δικαστήριο σύμφωνα με την συνταγματική επιταγή του άρθρου 97 παρ. 1 εδ. α του συντάγματος. Η πρόβλεψη των άρθρων 187 και επόμενα του Ποινικού Κώδικα θεσπίστηκε κατ’ επιταγή της αμερικάνικης κυβέρνησης και δεν έχει θέση στο νομικό μας πολιτισμό. Οι εμπνευστές της αμερικάνικης νομοθεσίας, που αντιγραφή της είναι τα άρθρα 187 και επόμενα του Ποινικού Κώδικα, δεν είναι σε θέση να κατανοήσουν ότι σε επαναστατική οργάνωση δεν υπάρχουν δομές και ρόλοι.\nΕνισχυτικό της άποψης, ότι η δίκη έχει πολιτικό χαρακτήρα είναι ότι το δικαστήριο συχνά μετατράπηκε σε πεδίο πολιτικής-ιδεολογικής αντιπαράθεσης, η δε αγόρευση της αξιότιμης κυρίας εισαγγελέως είχε και εκείνη πολιτική χροιά. Αυτή η στάση συνιστά μια αντίφαση και οφείλεται στο ότι μέσα σας γνωρίζετε πολύ καλά ότι είναι μια πολιτική δίκη. Αλλωστε, η εν λόγω συνεδρίαση έκλεισε με μια σύντομη πολιτική δήλωση του Χρήστου Τσάκαλου. Επίσης και οι κατηγορούμενοι δεν αναγνωρίζουν την ποινική διαδικασία, και ως μέλη της ΣΠΦ δεν τους απασχολεί η ποινική τους μεταχείριση.\nΣυμφωνώ με την αξιότιμη κυρία εισαγγελέα, ότι η εποχή μας είναι όντως πολυτάραχη και η ανθρώπινη ζωή δεν έχει καμία απολύτως αξία. Ομως αυτό συμβαίνει γιατί κάποιος οπλίζει αλλού τον ISIS, αλλού τους πραξικοπηματίες στην Τουρκία και αυτός δεν είναι άλλος από το μεγάλο κεφάλαιο το οποίο όταν βρεθεί προ αδιεξόδου διεξάγει πολέμους.\nΣυντάσσομαι επίσης, ότι οι στόχοι της ΣΠΦ δεν είναι πρόσωπα αλλά σύμβολα. Και είναι σύμβολα διότι κατά τη δική μου προσωπική άποψη ζούμε σε μια φασματική δημοκρατία, έωλη και με σαθρά θεμέλια. Συχνά μας προτρέπουν -ιδιαίτερα οι πολιτικοί- να καταδικάσουμε τη βία από όπου και αν προέρχεται. Ομως η κυριότερη και χειρότερη μορφή βίας είναι η κρατική. Η επιβολή δυσβάστακτων φόρων, με διάφορα μνημονιακά νομοθετήματα, η οικονομική αφαίμαξη των πολιτών, οι αυτοκτονίες που είναι δολοφονίες, τα υπόγεια μηνύματα των εκπομπών της τηλεόρασης που υποκινούν το ρατσισμό, το μπούλινγκ (ψυχική και ψυχολογική βία) που ασκούν μέσω της προβολής προτύπων δύναμης, ομορφιάς και οικονομικής ευμάρειας. Βία είναι οι αριστερές κυβερνήσεις που εν μια νυκτί μετατρέπονται σε ακροονεοφιλελεύθερες, υιοθετώντας τα επιχειρήματα των πολιτικών τους αντιπάλων.\nΣίγουρα, η υπόθεση τρομοκρατία είναι παλιά. Είναι λογικό άλλωστε, όταν δεν υπήρξε ποτέ υγιές αστικό κράτος αυτόνομο και ανεξάρτητο από ξένες παρεμβάσεις, να υπάρχει κίνημα αντίδρασης και τρομοκρατικές οργανώσες. Με τη σειρά μου θα πω, στο τέλος αυτής της δίκης που κράτησε δύο ολόκληρα χρόνια, ότι θα προτιμούσα αυτοί οι άνθρωποι να βρίσκονται έξω».\nΑύριο, Τρίτη 26 Ιούλη, θα ανακοινωθεί η απόφαση του τρομοδικείου.


Ο γενναίος μαχητής Παπαφλέσσας | Dogma\nΑΡΧΙΚΗ / ΔΙΑΛΟΓΟΣ / Ο γενναίος μαχητής Παπαφλέσσας\nΟ γενναίος μαχητής Παπαφλέσσας\nΤο πραγματικό ή το κατά κόσμον όνομα του Παπαφλέσσα ήταν Γεώργιος Δικαίος του Δημητρίου, ένα από τα 28 παιδιά του πατέρα του. Το δε Φλέσσας πιθανολογείται ότι είναι παραφθορά του Εφέσιος ή Εφεσαίος. Έτσι ο παπάς Φλέσσας έγινε Παπαφλέσσας. Τόπος γεννήσεώς του καταγράφεται το χωριό Πολιανή Μεσσηνίας και έτος γεννήσεως το 1786 ή 1788. Φοίτησε στη περίφημη σχολή της Δημητσάνας αλλά δεν την τελείωσε. Το έτος 1816 προσέρχεται στον μοναχισμό και μονάζει στο μοναστήρι της Παναγιάς της Βελανιδιάς στην Καλαμάτα και λαμβάνει το όνομα Γρηγόριος. Πνεύμα ατίθασο έρχεται σε σύγκρουση με τον επίσκοπο Μονεμβασιάς και φεύγει από το μοναστήρι και καταφεύγει στο μοναστήρι της Ρεκίτσας. Εκεί έρχεται σε αντιπαράθεση με τούρκο της περιοχής για τα περιουσιακά στοιχεία της μονής και καταφεύγει στη Ζάκυνθο. Την εποχή αυτή στη Ζάκυνθο διαβιεί ο Θεόδωρος Κολοκοτρώνης με τον οποίο γνωρίζεται και γίνονται φίλοι. Στην Κωνσταντινούπολη, αργότερα, χειροτονείται αρχιμανδρίτης από τον πατριάρχη Γρηγόριο τον Ε΄. Ο Αναγνωστόπουλος τον μυεί στη Φιλική Εταιρεία στις 18 Ιουνίου 1818 και υπογράφει τα έγγραφα της εταιρείας ως Αρμόδιος και ως διακριτικά χρησιμοποιεί τα αρχικά ΑΜ. Τον Μάιο του 1820 με τον Γεώργιο Λεβέντη στο Βουκουρέστι συντάσσουν το «Σχέδιον Γενικόν». Ο Παπαφλέσσας προτείνει στον Αλέξανδρο Υψηλάντη την έναρξη της επανάστασης στην Πελοπόννησο και την παρουσιάζει έτοιμη για αυτό τον σκοπό, χρησιμοποιώντας πλαστά έγγραφα. Η σύσκεψη του Ισμαηλίου αποφασίζει να σταλεί ο Παπαφλέσσας στην Πελοπόννησο ως εκπρόσωπος του Αρχηγού.\nΟ Ιμπραήμ Πασάς σαρώνει την Πελοπόννησο και ο Παπαφλέσσας αποφασίζει να τον αντιμετωπίσει στο Μανιάκι. Ο στρατός του αποτελείται από 700 μαχητές. Ανταποκρινόμενοι σε έκκλησή του ενισχύουν το στράτευμα ο ανεψιός του Δημήτρης Φλέσσας με εκατόν πενήντα παλικάρια, ο Α. Κουμουνδούρος, ο Παν. Μπούρας, ο Αδαμάκης Αποστολόπουλος κι ο Ν. Κουλοχέρας με τους νταϊφάδες τους. Εκεί δυνάμωσαν το στράτευμά του ο Γιώργης Μπούτος απὸ το Μελιγαλά κι ο Καρακίτσος απὸ το Κατσαρό. Κίνησε για τη Φρουτζάλα. Σ᾿ αυτὴ συναντήθηκε με τους άοπλους αγωνιστὲς του Νιόκαστρου και με τον Μανιάτη Μούρτζινο. Μαθαίνει πως η κυβέρνηση αποφάσισε να αμνηστεύσει τους φυλακισμένους. Κάθεται λοιπόν, στις 14 του Μάη, και γράφει συστήνοντας να τους βγάλουν χωρὶς το παραμικρό χασομέρι, και ξέχωρα τον Κολοκοτρώνη, που έπρεπε να του δοθεί αμέσως η αρχιστρατηγία. Λησμόνησε για το καλό της πατρίδας ότι ο Κολοκοτρώνης ήταν πολιτικός του αντίπαλος. Προέχει το γενικό καλό, η λευτεριά της πατρίδος. Η ορθοδοξία. Ο στρατός του ανέρχεται, τώρα, σε 1500 άτομα. Παίρνει ευχάριστες ειδήσεις: από τον Δημήτρη Πλαπούτα από τον Αετό πως έρχεται να τον συντρέξει με 1600 νοματαίους, από τους καπεταναίους της Αρκαδίας, από το χωριό Μάλι, εφτά ώρες δρόμο από τη Δραΐνα, πως βρίσκονταν εκεί με 2000 αγωνιστές, από τον αδελφό του Νικήτα πως έφτασε στη Φρουτζάλα κι ερχόταν με 700 νοματαίους κι από τον Ηλία Κατσάκο από την Καλαμάτα πως είχε κάτω από τις προσταγές του 1000 πολεμιστές. Όλοι μαζὶ ίσαμε πέντε χιλιάδες. Αριθμός, πάλι, μικρός για να αντιμετωπίσει το πολυάριθμο στράτευμα του Ιμπραήμ. Τη στιγμή που ο Παπαφλέσσας ετοιμαζόταν να φύγει απὸ τη Δραΐνα φτάνουν σε βοήθειά του ο Ηλίας Κέρμας με 120 Κοντοβουνίσιους, ο Θανασούλας Καπετανάκης με 80, ὁ Π. Κεφάλας με 20, ὁ Πιέρος Βοϊδὴς κι ὁ Τσαλαφατίνος με 120 Μανιάτες, ὁ Στ. Καπετανάκης με 20, ὁ Λίβας, ὁ Μπιτσιάνης κι ὁ αδελφός του Γιώργης Δικαίος με 80. Έτσι όταν έφτασε στο Μανιάκι ὁ Παπαφλέσσας είχε μαζί του ίσαμε δύο χιλιάδες άντρες. Την 20η Μαΐου το ασκέρι του Ιμπραήμ έκανε την εμφάνισή του. Πολλοί Έλληνες μόλις το είδαν φοβήθηκαν και έφυγαν. Διατάζει να μετρήσουν πόσοι μαχητές μείνανε και βρέθηκαν λιγότεροι από χίλιοι. Είναι 500 ή κατ άλλους 600. Καθὼς ήταν συναγμένοι τους βγάζει φλογερό λόγο θυμίζοντάς τους τις νίκες στο Βαλτέτσι, στο Λεβίδι, στη Γράνα, στα Βέρβενα και την καταστροφή της στρατιάς του Δράμαλη.\nTags: ΓΡΗΓΟΡΙΟΣ ΠΑΠΑΦΛΕΣΣΑΣ, ΠΑΝΑΓΙΩΤΗΣ ΜΥΡΓΙΩΤΗΣ


ΠΑΜΕ Αστικών Συγκοινωνιών – Καταγγέλλει τη δολοφονική – ρατσιστική επίθεση εναντίον διανομέα στο Π. Φάληρο\nΤη δολοφονική – ρατσιστική επίθεση που δέχθηκε διανομέας στο Π. Φάληρο καταγγέλλει το Συνδικάτο Επισιτισμού – Τουρισμού – Ξενοδοχείων Ν. Αττικής.\nΤο Συνδικάτο, σύμφωνα και με όσα έχουν γίνει γνωστά, σημειώνει ότι το βράδυ της Παρασκευής στήθηκε καρτέρι θανάτου σε έναν διανομέα από «οργανωμένη ομάδα ακροδεξιών αποτελούμενη από 3 άτομα στο Παλαιό Φάληρο. Ο συνάδελφος, που στοχοποιήθηκε εξαιτίας της καταγωγής και του χρώματος του δέρματος, μόλις είχε παραδώσει μια παραγγελία στην περιοχή. Την ώρα που αποχωρούσε κυνηγήθηκε από τη συγκεκριμένη ομάδα η οποία μόλις τον έφτασε τον ξυλοκόπησε και τον μαχαίρωσε στην περιοχή του γλουτού και του μηρού. Οι δράστες παραμένουν ασύλληπτοι ενώ ο διανομέας βρίσκεται σε κατάσταση σοκ στο νοσοκομείο».\nΤο Συνδικάτο καταγγέλλει ότι «το συγκεκριμένο περιστατικό αναδεικνύει τις ευθύνες της κυβέρνησης για το μέγεθος των προβλημάτων για τους διανομείς. Αναδεικνύει το γεγονός ότι παρά τη φυλάκιση της ηγετικής ομάδας της ΧΑ το κράτος συνεχίζει με την πολιτική του να δείχνει ανοχή στο φασισμό και το ρατσισμό που είναι γέννημα – θρέμμα της εκμετάλλευσης. Αναδεικνύει το γεγονός ότι οι δυνάμεις καταστολής είχαν, έχουν και θα έχουν μόνο στόχο το χτύπημα του εργατικού κινήματος και όχι την προστασία των εργαζομένων.\nΤο συνδικάτο είναι πάντα στο πλευρό όλων των εργαζομένων χωρίς διαχωρισμούς και διακρίσεις, η επίθεση αυτή δεν μπορεί να μείνει αναπάντητη για αυτό καλούμε όλους τους συναδέλφους, Έλληνες, πρόσφυγες, ξένους, να οργανωθούν για να δοθεί άμεσα μια ηχηρή και δυναμική απάντηση ενάντια στον ρατσισμό και την ξενοφοβία, για να μην υπάρξουν άλλα θύματα ρατσιστικών επιθέσεων. Μπροστά μας υπάρχει μόνο ο κοινός αγώνας ενάντια στην εκμετάλλευση, τη φτώχεια, τους πολέμους και την ανεργία.\nΕυχόμαστε καλή και ταχεία ανάρρωση στον συνάδελφο. Έλληνες και ξένοι εργάτες ενωμένοι».\nΔΙΑΝΟΜΕΑΣ, δολοφονική - ρατσιστική επίθεση, Π.Φάληρο, Συνδικάτο Επισιτισμού Τουρισμού Ξενοδοχείων Ν. Αττικής\n← Διεκδίκησαν τα αναγκαία μέτρα για το ασφαλές άνοιγμα της ειδικής εκπαίδευσης\nΨηφίσματα αλληλεγγύης στους εργαζόμενους και το λαό της Κούβας →


Τζέιμς στο SDNA: «Να σηκώσουμε το τρόπαιο στο Ρίο» | SDNA\nΟ Ντελρόι Τζέιμς μιλά στο SDNA για όσα περιμένει να δει στο Final Four του Intercontinental Cup και θέτει τον ξεκάθαρο στόχο για την παρουσία της ΑΕΚ στην Βραζιλία.\nΗ ώρα για το πρώτο μεγάλο ραντεβού της ΑΕΚ στο Ρίο πλησιάζει. Η Ένωση μετρά αντίστροφα για τον ημιτελικό του Intercontinental Cup στο Ρίο, με αντίπαλο την Σαν Λορέντζο (15/02, 22:00). Στόχος όλων στην ομάδα είναι η πρόκριση στον μεγάλο τελικό και η δυνατότητα να διεκδικήσει η ομάδα ένα ακόμα πολύ σημαντικό τρόπαιο.\nΣτην προσπάθεια αυτή ο Λούκα Μπάνκι προετοίμασε την ομάδα του για δύο πολύ απαιτητικά παιχνίδια, με αυτό κόντρα στην Σαν Λορέντζο να βρίσκεται σε πρώτο πλάνο. Πρόκειται, άλλωστε, για την πιο δυνατή ομάδα της Λατινικής Αμερικής και στο «κιτρινόμαυρο» στρατόπεδο ξέρουν καλά πως για να την σταματήσουν θα πρέπει να παρουσιάσουν την καλύτερη δυνατή εικόνα.\nΟ Ιταλός κόουτς θέλει από τους παίκτες του το καλύτερο δυνατό πρόσωπο και ο Ντελρόι Τζέιμς είναι ένας εξ αυτών. Ο 31χρονος φόργουορντ ετοιμάζεται για τις δικές του... μάχες κοντά στο καλάθι και μιλώντας στο SDNA στάθηκε στα δυνατά σημεία της Σαν Λορέντζο, ενώ εστίασε στο κίνητρο που υπάρχει, ώστε η ΑΕΚ να φτάσει σε μία ακόμα σπουδαία επιτυχία.\nΣτην αρχή της συζήτησης ο έμπειρος φόργουορντ από την Γουιάνα αναφέρθηκε στο πόσο μεγάλη είναι η πρόκληση για την ΑΕΚ. «Για να είμαι ειλικρινής, δεν ξέρω. Θα δούμε τι θα συμβεί στην Βραζιλία. Το σίγουρο είναι πως θα βγούμε στο παρκέ και θα παλέψουμε για να κατακτήσουμε το τρόπαιο. Θέλουμε να παίξουμε με τον δικό μας τρόπο. Είναι μπάσκετ, ακόμα και σε ένα διαφορετικό μέρος της Γης. Εμείς θα προετοιμαστούμε κατάλληλα και θα πάμε στο Ρίο για να σηκώσουμε το τρόπαιο».\nΤις τελευταίες μέρες άπαντες στην ΑΕΚ έριξαν το... βάρος στην Σαν Λορέντζο. Παρακολουθώντας την, από την δική του σκοπιά τόνισε πως «είναι πολύ καλή ομάδα και από τις πιο δυνατές της χώρας της. Κάθε ομάδα έχει πλεονεκτήματα και μειονεκτήματα στο παιχνίδι της. Όταν βγαίνεις στο γήπεδο δεν σε νοιάζουν αυτά, αλλά το πώς θα επιβάλλεις το παιχνίδι σου και θα παίξεις όσο το δυνατόν πιο γρήγορα και δυνατά. Ξέρουμε ότι σουτάρουν πολύ και από κάθε πλευρά του γηπέδου. Θεωρώ πως αν τους περιορίσουμε σε αυτό το κομμάτι θα είμαστε σε πολύ καλά επίπεδα».\nΗ ΑΕΚ ταξίδεψε στο Ρίο ως η κάτοχος του Champions League, ένας τίτλος με μεγάλη βαρύτητα, ο οποίος δίνει το δικαίωμα στην ομάδα να διεκδικήσει ένα τρόπαιο παγκοσμίου βεληνεκούς. Όπως είναι φυσιολογικό, το κίνητρο όλων στην Ένωση βρίσκεται σε υψηλά επίπεδα, κάτι που αποτυπώνεται και στα λόγια του έμπειρου άσου.\n«Πάμε στο Ρίο ως μια ομάδα που πέτυχε κάτι πολύ σπουδαίο την περσινή σεζόν στο Champions League. Θέλουμε να έχουμε εξίσου καλή πορεία και φέτος. Αλλά τώρα η προσοχή μας είναι στο Ρίο. Το ότι κατακτήσαμε το Champions League δεν σημαίνει τίποτα από τη στιγμή που θα παίξουμε στη Βραζιλία με ομάδες που θέλουν κι αυτές να κατακτήσουν το τρόπαιο. Πρέπει να έχουμε την ίδια συγκέντρωση με αυτή που βγάζουμε στα παιχνίδια μας φέτος και αυτό θα μας βοηθήσει να έχουμε καλά αποτελέσματα», τόνισε.\nΣτο Final Four του Champions League ήταν κομβικός, παίζοντας εξαιρετική άμυνα στα τελευταία λεπτά. Και φέτος, όμως, αναμένεται να έχει σημαντικό ρόλο στη φετινή προσπάθεια. Εκείνος, πάντως, βλέπει τα πράγματα από μια διαφορετική οπτική γωνία. «Κάθε παίκτης ξέρει τη σημασία αυτών των παιχνιδιών. Όλοι βγαίνουν στο παρκέ με σκοπό να δώσουν τον καλύτερο εαυτό τους και να βοηθήσουν την ομάδα τους να κερδίσει. Εγώ, από την πλευρά μου, προετοιμάζομαι πάντα με τον ίδιο τρόπο όποιον αντίπαλο κι αν έχω απέναντί μου, γιατί ξέρω πως ο προπονητής και η ομάδα θα με χρειαστούν».


Παναγιώτης Μανιάτης, Συντάκτης Κατιούσα - Σελίδα 4 από 10\nΑρχική/Άρθρα από: Παναγιώτης Μανιάτης/Σελίδα 4\nΠοίημα του νεαρού Στάλιν\nΣτη νεότητά του ο Στάλιν έγραψε, γνωρίζοντας επιτυχία, έξι ποιήματα με έντονο το στοιχείο της πατρίδας του.\nΠερί ψυχής, βρακιών και εκλογών – Λιλή Γάτη\nΤο ποίημα, απήγγειλε η Λιλή Γάτη στη λογοτεχνική βραδιά που οργάνωσε η Κομματική Οργάνωση Λογοτεχνών του ΚΚΕ, μπροστά στις εκλογές της 7ης Ιούλη, στο χώρο «Πύλη 82 multispace».\n«Οι ιστορίες του Με-τι είναι μια συλλογή φιλοσοφικών, πολιτικών και ηθικών σκέψεων γύρω από προβλήματα της επικαιρότητας. Κάθε φορά που ο Μπρεχτ ερχόταν αντιμέτωπος με ένα τέτοιο ζήτημα, έγραφε μια μικρή ιστορία. Τα δούλευε για πολύ καιρό. ...\nΠοίημα που γράφτηκε με αφορμή την κατάσταση στη Βενεζουέλα.\nΒλαντίμιρ Μαγιακόφσκι – Τι είναι καλό και τι κακό\nΈνα αγοράκι τόσο δα στον μπαμπά του πάει. "Τι είν' καλό και τι κακό;" το μικρό ρωτάει.\nΜεθοδολογικές προϋποθέσεις μιας μη αναγωγικής κοινωνικής ιστορίας της λογοτεχνίας\nΣτόχος αυτού του μεθοδολογικού δοκιμίου είναι να παρουσιάσει τις βασικές έννοιες και τα προβλήματα της ιστορίας της λογοτεχνίας ως μιας «νέας, οργανικής ενότητας», μιας «ένωσης της κοινωνιολογίας και της αισθητικής». Σύμφωνα με τον Λούκατς,...\nΜια ιστορική μελέτη βασισμένη σε σημαντικά ντοκουμέντα και σε σπάνιο αρχειακό υλικό.\nΝαζίμ Χικμέτ – Είναι όμορφη η ζωή αδερφέ μου\nΕίμαι κομμουνιστής. Είμαι αγάπη απ’ την κορφή ως τα νύχια…\nΕπιγράμματα νεκρών σοβιετικών στρατιωτών του πολέμου στο Αφγανιστάν (1979-1989)\nΓια όλη μας τη ζωή θα μας συνοδεύουν οι κόκκινες ταφόπλακες στη γη της πατρίδας μας, οι επιγραφές τους για τις ψυχές που δε βρίσκονται πια ανάμεσά μας


Παρεξηγημένο… φρούτο η Μπανάνα! - Ecozen\nΑρχική Ειδήσεις Παρεξηγημένο… φρούτο η Μπανάνα!\nΠαρεξηγημένο… φρούτο η Μπανάνα!\n28 Ιουλίου 2014 - 16:55\nΗ μπανάνα είναι ένα από τα πιο ενοχοποιημένα φρούτα, παρεξηγημένα και παραμελημένα από τα άτομα που βρίσκονται σε δίαιτα ή που προσέχουν το βάρος τους. Ο λόγος είναι η λανθασμένη εντύπωση πως η μπανάνα παχαίνει λόγω των υποτιθέμενων πολλών της θερμίδων.\nΜπανάνα : θρεπτική αξία ανά 100 γραμμάρια προϊόντος. Η μπανάνα είναι από τα πιο ωφέλημα φρούτα γιατί παρέχει στον οργανισμό την απαραίτητη ενέργεια και είναι πλούσια σε πολλά θρεπτικά συστατικά. Έχει πολλές φυτικές ίνες και προμηθεύει τον οργανισμό με τις βιταμίνες Α, Β, C, Ε καθώς και με εξίσου απαραίτητα ιχνοστοιχεία όπως το κάλιο (καλύπτει το 25% των ημερησίων αναγκών του σώματος μας σε κάλιο), τον σίδηρο , το ασβέστιο, το σελήνιο, τον ψευδάργυρο, το μαγνήσιο.\nΠροηγούμενο άρθρο«ΤΟ ΔΑΧΤΥΛΙΔΙ ΤΟΥ ΘΕΟΥ» του Ηλία Θεοφύλακτου\nΕπόμενο άρθροΟι φοβίες γίνονται μέσω της μυρωδιάς …. κληρονομικές!


Όπου Μιζέλοπη, ζώο της αρχαιότητας, τα κόκκαλα του οποίου λένε τη μοίρα σε όποιον βέβαια έχει το χάρισμα. Όλο αυτό σε ταινία που έχω δει προ χρόνων και μόνο αυτό μου άφησε... Αλλά μ' αρέσει...\nΕίναι μέρες πολλές που λέω να ενημερώσω αυτή τη σελίδα αλλά άμα δεν σε θέλει... Δεν σε θέλει.. Και δεν μπορείς να κάνεις και τίποτα επ΄αυτού. Όπως άλλωστε συμβαίνει γενικότερα στη ζωή. Δεν ξέρω αν το έχετε διαπιστώσει κι εσείς, αλλά δεν συντονιζόμαστε μεταξύ μας. Όταν εσύ πας, ο άλλος έρχεται. Δεν έχεις χρόνο ούτε για να ανασάνεις και οι άλλοι που... ανασαίνουν μια χαρά σε πρήζουν ολοσχερώς. Και μόλις βρεις χρόνο σου τον κλέβουν κάτι επιτήδειοι-μανούλες, σε χρόνο dt. Σαν κάποιος εκεί ψηλά να πειράζει τα ρολόγια μας και να το χαίρεται. Διότι δεν το κάνει άπαξ αλλά κατ΄' εξακολούθησιν. Εκτός κι αν είναι περισσότερα τα πειραχτήρια των ρολογιών. Μου θυμίζουν πάντως τα πιτσιρίκια που μόλις βρουν καινούργιο παιχνίδι κοιμούνται και ξυπνούν με τη σκέψη του. Έρχεται όμως και η στιγμή που θα το βαρεθούν... Μήπως λοιπόν είναι καιρός, ε ψιτ κύριοι... σε σας εκεί ψηλά απευθύνομαι, να παίξετε λίγο με τα αυτοκινητάκια σας και να κάνετε τους Σουμάχερ αντί να πειράζετε τους λεπτοδείχτες του κοσμάκη και να τα κάνετε όλα τούμπα; Λέω εγώ τώρα..\nΥ.Γ. Ο κούκος είναι κειμήλιο από τον παππού που το προσέχω σαν τα μάτια μου.\nΈχει σταματήσει να κουνά τα βαρίδια του προ πολλού αλλά με αυτό τον τρόπο είναι σαν να μου προσέχει στιγμές από το παρελθόν που έφυγαν και δεν θα ξανάρθουν...\nposted by mizelopi @ 12:15 PM 0 comments\nΌταν την πρωτοείδα ήταν στα ίσια της. Ανεβασμένη πάνω σε μία εξέδρα να κοιτά το συνεχές πέρα- δώθε των αυτοκινήτων στη Λεωφόρο Συγγρού. Όταν την ξαναείδα όμως μετά από δύο ώρες, είχε κάνει ήδη την υπέρβασή της. Έστω κι αν για αυτή την υπέρβαση βοήθησαν άλλοι, το μήνυμα για το κυνήγι του... αδύνατου το έστειλε. Κάποιες φορές το καταφέρνουμε, άλλες το πλησιάζουμε κι άλλες, ίσως και να σηκώσουμε τα χέρια ψηλά. Το σημαντικό όμως είναι ότι σε αυτή την διαδρομή, είτε φτάσουμε στον τελικό προορισμό είτε όχι, δεν τα κρατάμε δεμένα..\nposted by mizelopi @ 11:27 AM 1 comments\nΈνα από τα τραγούδια του ήταν η αφορμή για να επιστρέψω και πάλι στην αγκάλη της ξένης μουσικής που είχα εγκαταλείψει παιδιόθεν. Κι αυτή ήταν η πρώτη φωτογραφία που ήθελα να αφήσει το χνάρι της σε αυτό το πολύχρωμο ημερολόγιο. Ταιριάζει και με το φόντο...\nposted by mizelopi @ 11:08 AM 0 comments\nΕίναι μέρες πολλές που λέω να ενημερώσω αυτή τη σ...\nΌταν την πρωτοείδα ήταν στα ίσια της. Ανεβασμένη ...\nΈνα από τα τραγούδια του ήταν η αφορμή για να επι...


ΣΧΟΛΗ ΟΔΗΓΩΝ Σάκης Κουτσούκης || BLOG\nHome ΜΙΚΡΕΣ ΣΥΜΒΟΥΛΕΣΠΡΟΣΦΟΡΕΣ\nin ΜΙΚΡΕΣ ΣΥΜΒΟΥΛΕΣ by Σχολή οδηγών ΣΑΚΗΣ 13-05-2016\nΌλοι μας περιμένουμε με ανυπομονησία να συμπληρώσουμε το δέκατο όγδοο έτος της ηλικίας μας, για να βγάλουμε το πολυπόθητο δίπλωμα οδήγησης αυτοκινήτου. Έτσι λοιπόν επισκεπτόμαστε τις διάφορες σχολές οδηγών, με σκοπό να αρχίσουμε τα μαθήματα.\nΕίτε λίγο είτε πολύ, όλοι έχουμε το άγχος μας, άλλοι για το ξεκίνημα, άλλοι για το παρκάρισμα, άλλοι για τις αλλαγές ταχυτήτων και άλλοι… για όλα! Η αλήθεια είναι πως, όσο περνάει ο καιρός, το μεγαλύτερο άγχος αποβάλλεται, αλλά δυστυχώς το στρες του παρκαρίσματος δεν μας εγκαταλείπει τόσο εύκολα. Και στάζει ο ιδρώτας και λερώνουμε μπλούζες και χρησιμοποιούμε πετσέτες και ανοίγουμε τα air condition μες στο καταχείμωνο και στέλνουμε τον δάσκαλο με πνευμονία στο νοσοκομείο και μένουμε μόνοι να ψάχνουμε για μία άλλη σχολή οδηγών που δεν μας έχει ακουστά για να μας δεχτεί.\nΚάπως έτσι, σκέφτηκα να γράψω λίγες ιδέες για το πώς θα γίνει πιο άνετα το παρκάρισμα, μήπως και καταφέρω να σας γλυτώσω από την περιττή αγωνία του.\nΤο πρώτο που θα πρέπει να κάνετε είναι να μάθετε τον όγκο του αυτοκινήτου σας, έτσι ώστε να μπορείτε να καταλάβετε σχετικά γρήγορα αν χωράει το αυτοκίνητο σ’ έναν χώρο στάθμευσης (υ.γ. δεν είναι ανάγκη να είναι πολύ μεγαλύτερος από το αυτοκίνητο). Αυτό προκύπτει σιγά σιγά με την εμπειρία της οδήγησης εντός πόλεως.\nΧρειάζεται οπωσδήποτε να προειδοποιείτε ότι θα λάβετε θέση για παρκάρισμα. Χρησιμοποιούμε το δεξί ή το αριστερό φλας (σύμφωνα με τις σχολές οδηγών) ή τα αλάρμ (το κουμπάκι δηλαδή με το κόκκινο τρίγωνο) ώστε να αποφύγουμε έγκαιρα το «κόλλημα» του πίσω αυτοκινήτου, πράγμα το οποίο δυσκολεύει και αγχώνει ακόμη περισσότερο.\nΗ σωστή τοποθέτηση του αυτοκινήτου σας δίπλα σ’ ένα ήδη παρκαρισμένο αυτοκίνητο, πίσω από το οποίο θα παρκάρετε, είναι πολύ σημαντική. Κακά τα ψέματα, ο τρόπος που μας μαθαίνουν στις σχολές οδηγών δεν είναι και τόσο ρεαλιστικός. Σύμφωνα με αυτές, το όχημά σας πρέπει να σταματήσει όταν η κολώνα (το κάθετο πλαστικό δίπλα στα μπροστινά καθίσματα, ανάμεσα στο μπροστά και πίσω παράθυρο) φτάσει στο ύψος του πίσω μέρους του διπλανού αυτοκινήτου. Αυτός ο τρόπος βολεύει μόνο σε περιπτώσεις που ο χώρος που θέλουμε να παρκάρουμε είναι αρκετά μεγάλος.\nΣας προτείνω να σταματήσετε το όχημά σας, αφού περάσει για λίγο το διπλανό αυτοκίνητο. Το συμπέρασμα το αφήνω πάνω σας. Σε περίπτωση που ο δρόμος είναι στενός και υπάρχουν παρκαρισμένα αυτοκίνητα και στις δύο πλευρές του, τότε πλησιάστε αρκετά το αυτοκίνητο που είναι παρκαρισμένο μπροστά από τον χώρο σας και τη «μούρη» του αυτοκινήτου σας πλησιάστε την στο ακριβώς απέναντι, έτσι ώστε το όχημά σας να πάρει θέση υπό γωνία και να σας διευκολύνει την είσοδο στη θέση παρκαρίσματος.\nΠροσπαθήστε να κάνετε χρήση των καθρεφτών και όχι γύρισμα κεφαλιού πίσω. Χρησιμοποιώντας τους πλαϊνούς καθρέφτες, ελέγχετε την κατεύθυνση του αυτοκινήτου σας και ως προς την οπίσθια κατεύθυνση καθώς επίσης με τη σωστή ρύθμιση του καθρέφτη και ως προς την απόσταση από το πεζοδρόμιο. Με τον μεσαίο καθρέφτη ελέγχετε την κίνηση πίσω από το όχημά σας. Αν κάποιοι από εσάς έχετε συνηθίσει να γυρνάτε πίσω το κεφάλι σας, τότε προτιμήστε τον συνδυασμό.\nΣας προτείνω ακόμη να «εκμεταλλευτείτε» τις τριγύρω βιτρίνες των μαγαζιών. Θα είστε τυχεροί, αν ο χώρος που έχετε επιλέξει για να παρκάρετε βρίσκετε δίπλα σε μαγαζιά. Σε αυτήν την περίπτωση, χρησιμοποιείστε τις βιτρίνες τους για να βλέπετε την ακριβή απόσταση από το όχημα που βρίσκετε μπροστά αλλά και πίσω σας καθώς επίσης και για να ελέγχετε αν χωράτε να παρκάρετε στον συγκεκριμένο χώρο.\nΤο παρκάρισμα γίνεται είτε σε ανηφόρα είτε σε κατηφόρα. Χρησιμοποιείστε το χειρόφρενο σε περίπτωση που φοβάστε αλλά και αγχώνεστε μην σας σβήσει ή κινηθεί αρκετά το αυτοκίνητό σας.\nΜε αυτές τις έξι κινήσεις, ο «μπελάς» του παρκαρίσματος γίνεται λίγο πιο εύκολος.\nΑν και πάλι δεν τα καταφέρετε, πληρώστε και βάλτε το αυτοκίνητο σε ένα πάρκινγκ – κάπως θα πρέπει να ζήσουν κι αυτοί…\nΠΗΓΗ site :soferina.com


Όλες οι γκάφες της χρονιάς του ΠΑΟΚ σε ένα βίντεο | Pagenews.gr\nΌλες οι γκάφες της χρονιάς του ΠΑΟΚ σε ένα βίντεο\nΟι παίκτες αντιμετωπίζουν την δύσκολη καθημερινότητα με χιούμορ διατηρώντας το καλό κλίμα στα αποδυτήρια.\nPagenews Team 30 Δεκεμβρίου 2016, 15:34\nΤο PAOK TV βρέθηκε για άλλη μία χρονιά δίπλα στην ομάδα, σε καθημερινή βάση και μετέφερε όλη τη δράση και την καθημερινότητα της ομάδας. Εσείς βλέπατε το μονταρισμένο αποτέλεσμα. Ήρθε η ώρα να δούμε τις… γκάφες της χρονιάς μέσα από ένα απολαυστικό βίντεο.\nΤα αστεία και οι πλάκες είναι στοιχεία απαραίτητα για την σωστή λειτουργία μίας ομάδας. Οι παίκτες αντιμετωπίζουν την δύσκολη καθημερινότητα με χιούμορ διατηρώντας το καλό κλίμα στα αποδυτήρια.\nΌλα ξεκίνησαν στην Ολλανδία. Στην προετοιμασία του Oosterbeek οι φίλοι της ομάδας έκαναν έπαρση σημαίας του Δικεφάλου, ο Μάτος ξάπλωσε λίγο να ξεκουραστεί και ο επόπτης προχώρησε σε σαμποτάζ του PAOK TV.\nΣτην συνέχεια είχαμε την φωτογράφηση για τις ανάγκες των μέσων του ΠΑΟΚ, που παραδοσιακά χαρίζει άπλετο γέλιο. Γαλλικά on camera από τον Ροντρίγκες , ματιές από Κουλούρη , προσπάθειες του Λέοβατς να τσιμπήσει κάτι στα κρυφά, γκριμάτσες από Τσίμιροτ και Κάμπος και…αγανάκτηση από Πέλκα .\nΟ Κλάους είχε κέφια επίσης, ενώ ο Κάμπος πήρε θέση πίσω από την κάμερα, με την αποστολή εν τέλει να ολοκληρώνεται μετά κόπων και βασάνων. Και στο φινάλε μία απίθανη παρτίδα κορόιδου.\nΔείτε το αποκλειστικό βίντεο του PAOK TV με τα ευτράπελα της χρονιάς


Ο Ερντογάν δοκιμάζει τη συνοχή του ΝΑΤΟ | Η Εφημερίδα των Συντακτών\nTurkish Presidency via AP Photo\nΕΝΤΥΠΗ ΕΚΔΟΣΗ 21.05.2022, 12:12\nΤο βέτο της Αγκυρας για την ένταξη της Φινλανδίας και της Σουηδίας αποτελεί ωμό εκβιασμό προς τις δύο υποψήφιες χώρες, αλλά και προς τα παλαιά μέλη της Συμμαχίας ● Το υψηλού ρίσκου δίλημμα του Τούρκου προέδρου είναι αν θα υποχωρεί βήμα βήμα ώς τη σύνοδο κορυφής στα τέλη Ιουνίου ή αν θα φτάσει στα άκρα.\nΗ ένταξη της Φινλανδίας και της Σουηδίας στο ΝΑΤΟ είναι οριστική απόφαση και από τις δύο πλευρές και το ερώτημα για τον Τούρκο πρόεδρο Τ. Ερντογάν είναι πώς θα διαχειριστεί το πρόβλημα που προκάλεσε στη διαδικασία, με ορίζοντα τη σύνοδο κορυφής στην Ισπανία, στις 28-29 Ιουνίου.\nΟι επιλογές της Αγκυρας στο παζάρι που έστησε με την ένταξη της Φινλανδίας και της Σουηδίας εκβιάζοντας ανοιχτά τις δύο υποψήφιες χώρες αλλά και τις χώρες-μέλη, είναι σχηματικά δύο και οι δύο υψηλού ρίσκου. Να υποχωρήσει βήμα βήμα μέχρι τα τέλη Ιουνίου ή να τραβήξει στα άκρα. Οι περισσότερες ΝΑΤΟϊκές χώρες έχουν δώσει εγγυήσεις σε διμερές επίπεδο προς τις δύο υποψήφιες για την ασφάλεια και τη συνδρομή στρατιωτικής βοήθειας (βάσει των άρθρων 5 και 6 του Συμφώνου).\nΗ αρχή έγινε από τις γειτονικές χώρες, Νορβηγία, Δανία, Ολλανδία, και ακολούθησαν Ιρλανδία, Ισπανία, Βέλγιο, Βρετανία, η οποία μάλιστα την προηγούμενη εβδομάδα υπέγραψε αμυντικές συμφωνίες με τις δύο υποψήφιες που προβλέπουν ό,τι ακριβώς και η συμφωνία του ΝΑΤΟ. Στη λύση αυτή κινούνται οι υπόλοιπες, καθιστώντας τη Φινλανδία και τη Σουηδία de facto ΝΑΤΟϊκές χώρες, όσο καιρό κι αν κρατήσει η διαδικασία ένταξης.\nΠρόβλημα βέτο ουσιαστικά δεν υφίσταται. Υφίσταται όμως πρόβλημα Τουρκίας και αν μέχρι τη σύνοδο της Μαδρίτης δεν έχει λυθεί, το βασικό θέμα συζήτησης θα είναι η στάση Ερντογάν ή, όπως αναφέρθηκε στους ΝΥ Times, ο «ελέφαντας στην αίθουσα». Ο σύμβουλος του προέδρου της Τουρκίας, Ι. Καλίν, είχε τηλεφωνικές συνομιλίες με ομολόγους του από πολλές ευρωπαϊκές κυβερνήσεις, όμως η απεμπλοκή δεν φαίνεται απλή υπόθεση.\nΑπό τη μία η Αγκυρα επιμένει στους όρους που έθεσε προς Ελσίνκι και Στοκχόλμη (για έκδοση τουλάχιστον 12 και 21 Κούρδων και μελών του κινήματος Γκιουλέν, άρση εμπάργκο όπλων και οπλικών εξαρτημάτων κ.ά.), όροι που θίγουν τον πυρήνα του κράτους δικαίου. Από την άλλη, ανάλογες είναι οι απαιτήσεις από τις παλαιές χώρες του ΝΑΤΟ (αναβάθμιση F-16 από ΗΠΑ, επανεξέταση όλων των κυρώσεων, αλλαγή στάσης έναντι του YPG στη Συρία κ.λπ.), θέματα που αφορούν διμερείς σχέσεις και όχι το πλαίσιο του Συμφώνου.\nΗ μεταφορά του γεωπολιτικού και στρατιωτικού βάρους του ΝΑΤΟ στη βορειοανατολική πτέρυγα εντείνει τα διλήμματα της Τουρκίας για τον ρόλο της. Ως προς τις άλλες ανοιχτές εστίες κρίσης, στη Συρία και τη Λιβύη, οι ΗΠΑ έχουν δείξει ότι επιδιώκουν διαφορετικές διευθετήσεις από αυτές που θέλει η Αγκυρα. Στη Συρία προχώρησαν σε άρση του εμπάργκο για τις επαρχίες που ελέγχονται από τις κουρδικές δυνάμεις, ενώ στη Λιβύη επιχειρούν με πυροσβεστικές παρεμβάσεις να αποσοβήσουν μια νέα κρίση.\nΠιο ισχυρά μέσα πίεσης στο μέτωπο που άνοιξε ο Τ. Ερντογάν με τη Φινλανδία και τη Σουηδία δεν έχει. Εχει όμως μέσα κλιμάκωσης της έντασης στο ΝΑΤΟ, όπως φάνηκε με την όξυνση της ρητορικής κατά της Ελλάδας (και της Κύπρου). Η τουρκική εταιρεία πετρελαίου ΤΡΑΟ σχεδιάζει να στείλει στις αρχές Ιουνίου το 4ο πλωτό γεωτρύπανο που απέκτησε στην Ανατολική Μεσόγειο.\nΣτο Αιγαίο επίσης δεν φαίνεται τουρκική διάθεση για μορατόριουμ. Παράλληλα επιμένει στην αξίωση να συμμετάσχει στα ενεργειακά σχέδια μέσω Ισραήλ, ενώ η Αθήνα αντιπαραβάλλει την ενίσχυση του σχήματος 3+1 με τη μετατροπή σε 4 και πλήρη συμμετοχή των ΗΠΑ.\nH ελληνική διπλωματία\nΤο ζήτημα που θέτει η ελληνική διπλωματία στο ΝΑΤΟ αλλά και την Ε.Ε. είναι ότι η Τουρκία πλέον με την τυχοδιωκτική πολιτική που ακολουθεί απειλεί τη συνοχή του Συμφώνου. Διασταλτικά το ερώτημα είναι εάν λειτουργεί υπέρ του ΝΑΤΟ και της Ε.Ε. ή του Κρεμλίνου, ερώτημα που τίθεται στις διαβουλεύσεις που γίνονται μεταξύ των ΝΑΤΟϊκών χωρών για την εξεύρεση λύσης στο θέμα Φινλανδίας-Σουηδίας.\nΟι πρωτοβουλίες του γ.γ. του ΝΑΤΟ Γ. Στόλτενμπεργκ για εκτόνωση της κατάστασης δεν στάθηκαν ικανές έως τώρα, ούτε οι διαμεσολαβητικές προσπάθειες από Βρετανία και Γερμανία. Η γερμανική εφημερίδα FAZ σημειώνει ότι «ο Ερντογάν παρεκκλίνει επικίνδυνα από τη Δύση» ενώ οι Times του Λονδίνου θέτουν το ερώτημα εάν «ο Ερντογάν μπορεί να πετύχει για τον Πούτιν τον διχασμό του ΝΑΤΟ». WSJ, WP και ΝΥ Τimes σημειώνουν ότι «η απειλή βέτο Ερντογάν στο ΝΑΤΟ και το βέτο Ορμπαν στην Ε.Ε. (εμπάργκο πετρελαίου) δοκιμάζουν την ενότητα της Δύσης».\nΤα σενάρια λύσης καλύπτουν όλο το φάσμα, με την υπουργό Εξωτερικών της Γερμανίας Α. Μπέρμποκ να δηλώνει ότι «η Τουρκία πρέπει να αναλάβει τις ευθύνες της», ενώ στο άλλο άκρο ο υπουργός του Λουξεμβούργου Ζ. Ασελμπορν εκτιμά ότι «η Ουάσινγκτον μπορεί να προσφέρει επανένταξη της Αγκυρας στο πρόγραμμα των F-35».\nΠολεμικό διάγγελμα κατά της Ελλάδας αναμένεται να εκφωνήσει ο Τούρκος πρόεδρος στη σύνοδο του ΝΑΤΟ στη Μαδρίτη, απειλώντας να θέσει σε δοκιμασία τη συνοχή του Συμφώνου και τα νεύρα του Μπάιντεν.\nΕΞΩΤΕΡΙΚΗ ΠΟΛΙΤΙΚΗ 12.06.2022, 06:00\nΕυθεία απειλή Ερντογάν για τα νησιά του ανατολικού Αιγαίου\nΣε ευθεία απειλή κατά των νησιών του ανατολικού Αιγαίου προχώρησε ο πρόεδρος της Τουρκίας Τ. Ερντογάν λέγοντας ότι «η Τουρκία δεν θα διστάσει να χρησιμοποιήσει τις εξουσίες που της έχουν παραχωρηθεί από τις...\nΕΞΩΤΕΡΙΚΗ ΠΟΛΙΤΙΚΗ 04.06.2022, 15:23\nΓκάλοπ στην Τουρκία... «φουρτούνες» στο Αιγαίο\nΣτις 9 Ιουνίου θα επισκεφθεί την Αθήνα η υπουργός Εξωτερικών της Γερμανίας Α. Μπέρμποκ, προερχόμενη από την Αγκυρα, με την ατζέντα να περιλαμβάνει όλα τα ανοιχτά θέματα στις διμερείς σχέσεις


Σε δημόσια διαβούλευση το Εθνικό Σχέδιο για την Ενέργεια και το Κλίμα - Ecozen\nΑρχική Ανανεώσιμες Πηγές Ενέργειας Α.Π.Ε Σε δημόσια διαβούλευση το Εθνικό Σχέδιο για την Ενέργεια και το Κλίμα\n29 Νοεμβρίου 2019 - 10:05\nΣε δημόσια διαβούλευση έως τις 16 Δεκεμβρίου τέθηκε το Εθνικό Σχέδιο για την Ενέργεια και το Κλίμα που εγκρίθηκε από το υπουργικό συμβούλιο, με στόχο να υποβληθεί μέχρι το τέλος του έτους στην Ευρωπαϊκή Επιτροπή.\n“Είναι ένα κείμενο το οποίο εκφράζει συνολικά τη φιλοσοφία της κυβέρνησης, όχι μόνο για την ενέργεια, αλλά και για το μείζον ζήτημα της κλιματικής αλλαγής”, επισήμανε ο Κωστής Χατζηδάκης κατά την παρουσίασή του στους δημοσιογράφους.\nΠρόκειται για ένα κείμενο στο οποίο αποτυπώνεται σε μεγάλο βαθμό η πράσινη ατζέντα της κυβέρνησης, συνέχισε ο Υπουργός Περιβάλλοντος και Ενέργειας, προσθέτοντας ότι γίνεται ξεκάθαρη η δέσμευση να ληφθούν όλα τα αναγκαία μέτρα, “έτσι ώστε η Ελλάδα όχι μόνο να μην υστερεί στις πολιτικές για την αντιμετώπιση των συνεπειών της κλιματικής αλλαγής και την προστασία του μέλλοντος των παιδιών μας, αλλά να βρεθεί στην πρωτοπορία αυτής της πολιτικής”.\n“Η κλιματική αλλαγή είναι εδώ και τη βιώνουμε στην καθημερινότητά μας. Έχουμε χρέος απέναντι στη δική μας και στις επόμενες γενιές να αλλάξουμε τον τρόπο που παράγουμε και καταναλώνουμε, ώστε να αποφύγουμε τα χειρότερα. Και πιστεύουμε ότι το νέο ΕΣΕΚ απηχεί την αγωνία και τους προβληματισμούς των νέων Ελλήνων και Ελληνίδων που έχουν, δικαίως, μεγάλη ευαισθησία για αυτά τα ζητήματα” είπε χαρακτηριστικά ο κ. Χατζηδάκης.\nΤο κείμενο του ΕΣΕΚ έχει ως στόχο να ενσωματώσει στον εθνικό σχεδιασμό τον στόχο της Συμφωνίας του Παρισιού για περιορισμό της αύξησης της μέσης θερμοκρασίας του πλανήτη στον 1,5 βαθμό Κελσίου (σε σχέση με την προβιομηχανική εποχή). “Προς αυτή την κατεύθυνση, κινούμαστε με γνώμονα τους Στόχους Βιώσιμης Ανάπτυξης του ΟΗΕ (SDGs) Και, παράλληλα, υιοθετούμε το μακροπρόθεσμο στρατηγικό όραμα της Ευρωπαϊκής Ένωσης για μια κλιματικά ουδέτερη οικονομία μέχρι το έτος 2050″.\nΤο Εθνικό Σχέδιο για την Ενέργεια και το Κλίμα (ΕΣΕΚ) καθορίζει πιο φιλόδοξους εθνικούς στόχους σε σχέση με το αρχικό σχέδιο ΕΣΕΚ του Ιανουαρίου που είχε σταλεί για αξιολόγηση προς τις υπηρεσίες της ΕΕ.\n“Δεν θα πω τίποτα σχετικά με τα θέματα που αφορούν την ενέργεια με τη στενή έννοια, για τα οποία θα μιλήσει ο κ. Θωμάς. Μόνο μια εξαίρεση θα κάνω, αναφερόμενος στην εμβληματική δέσμευση για πλήρη απολιγνιτοποίηση της χώρας μέχρι το 2028, που ανακοινώθηκε από τον πρωθυπουργό Κυριάκο Μητσοτάκη στη Σύνοδο Κορυφής του ΟΗΕ. Η δέσμευση αυτή έβαλε απευθείας την Ελλάδα στην πρώτη ταχύτητα όσον αφορά στη μετάβαση στη νέα εποχή της ενέργειας και της περιβαλλοντικής προστασίας”, σημείωσε ο υπουργός.\nΗ μετάβαση αυτή, όμως, οφείλει να είναι δίκαιη για τις περιοχές που επηρεάζονται, διευκρίνισε. “Γι’ αυτό και στα μέσα του 2020 στοχεύουμε να παρουσιάσουμε ένα ολοκληρωμένο Σχέδιο Δίκαιης Μετάβασης (Master Plan) που θα αποτελεί τον αναπτυξιακό οδικό χάρτη στη μετά-λιγνίτη εποχή. Αυτό θα περιλαμβάνει ένα πλέγμα μέτρων και προβλέψεων που θα αφορούν, μεταξύ άλλων: επενδυτικά και φορολογικά κίνητρα, νέες υποδομές, αξιοποίηση των τοπικών φυσικών πόρων, τη στήριξη της αγροτικής παραγωγής και του τουρισμού, τη μετεκπαίδευση των εργαζομένων, την εξασφάλιση των θέσεων εργασίας και την δημιουργία νέων μέσω ενός ευέλικτου αναπτυξιακού μετασχηματισμού και της ανάπτυξης όλων των τομέων της παραγωγής. Θα συσταθεί διυπουργική επιτροπή και θα οριστεί ένας συντονιστής υψηλού επιπέδου, ο οποίος θα συντονίζει τις δράσεις”.\nΠροσαρμογή στην κλιματική αλλαγή: Ο δεύτερος πυλώνας κλιματικής πολιτικής – μετά τον μετριασμό εκπομπών. Τα απαιτούμενα μέτρα προσαρμογής περιλαμβάνουν ένα ευρύ φάσμα παρεμβάσεων, που στοχεύουν στη διατήρηση της βιοποικιλότητας, τη διαχείριση δασών και υδάτων, την προσαρμογή των προδιαγραφών κατασκευής κτιρίων και υποδομών σε πιθανές μελλοντικές κλιματικές συνθήκες και την προστασία παράκτιων πόλεων από την άνοδο της στάθμης της θάλασσας. Στόχος είναι, ιδιαίτερα με την αξιοποίηση του ευρωπαϊκού έργου «LIFE-IP AdaptInGR – Boosting the implementation of adaptation policy across Greece», να εφαρμοστεί μια ολοκληρωμένη πολιτική προσαρμογής, η οποία θα λαμβάνει υπόψη τις ιδιαιτερότητες της κάθε περιφέρειας.\nΒιώσιμη κινητικότητα: Για να μειωθούν οι εκπομπές ρύπων και να βελτιωθεί η καθημερινότητα των πολιτών, ιδιαίτερα στις πόλεις. Να περάσουν οι αστικές περιοχές σε νέα εποχή, με σύγχρονα κοινόχρηστα μεταφορικά μέσα, με άνετο περπάτημα και εκτεταμένη χρήση ποδηλάτου.\nΔιαχείριση αποβλήτων: Ο τομέας αυτός, πέρα από τη σημασία του για την καθημερινότητα των πολιτών, αποτελεί αναπόσπαστο κομμάτι του εθνικού σχεδιασμού για την ενέργεια και το κλίμα. Το Εθνικό Σχέδιο Διαχείρισης Αποβλήτων (ΕΣΔΑ) και τα αντίστοιχα Περιφερειακά Σχέδια Αποβλήτων (ΠΕΣΔΑ) είναι υπό αναθεώρηση, με στόχο να μπει τέλος στις εικόνες ντροπής και να καλύψουμε το χαμένο έδαφος σε τομείς όπως η ανακύκλωση.\nΚυκλική οικονομία: Η ενίσχυση της κυκλικής οικονομίας –με την επαναχρησιμοποίηση υλικών- και η καταπολέμηση της πλαστικής ρύπανσης είναι προτεραιότητες, όπως καθίσταται σαφές στο κείμενο του ΕΣΕΚ. “Για αυτό προχωράμε στην άμεση εφαρμογή της σχετικής ευρωπαϊκής οδηγίας για απαγόρευση πλαστικών μιας χρήσης με μια ειδική ομάδα έργου που έχουμε δημιουργήσει στο υπουργείο. Η επιμήκυνση του κύκλου ζωής των προϊόντων θα συμβάλλει ουσιαστικά στη μείωση του περιβαλλοντικού αποτυπώματος της παραγωγής και της κατανάλωσης, και θα δημιουργήσει νέες ευκαιρίες για ενίσχυση της καινοτομίας και της επιχειρηματικότητας” κατέληξε ο υπουργός.\nΔείτε εδώ το πλήρες κείμενο του ΕΣΕΚ που τέθηκε σε δημόσια διαβούλευση: http://www.opengov.gr/minenv/?p=10156\nΠροηγούμενο άρθροΕυρωπαίοι καταναλωτές: Αγορές χωρίς οικολογικό αποτύπωμα\nΕπόμενο άρθροΗ κλιματική αλλαγή “ξεβράζει” φάλαινες και στην Ελλάδα


PC NEA: 50% αύξηση τζίρου καταγράφηκε στην Εβδομάδα Ηλεκτρονικού Εμπορίου 2015\nΑπό την 1η μέχρι και την 7η Δεκεμβρίου, τα eShops είχαν την ευκαιρία να “συστηθούν” στο καταναλωτικό κοινό μέσω της παροχής ελκυστικών προσφορών, ενώ οι καταναλωτές είχαν την ευκαιρία αντίστοιχα να “βιώσουν” την ελληνική online αγοραστική εμπειρία.\nΣύμφωνα με στοιχεία που συγκέντρωσε ο GR.EC.A., η συμμετοχή των ηλεκτρονικών καταστημάτων ήταν ακόμα μεγαλύτερη φέτος, ενώ παράλληλα υπήρξε ιδιαίτερα θετική αποδοχή από τους καταναλωτές. Συγκεκριμένα, καταγράφηκε αύξηση του τζίρου κατά 50% την συγκεκριμένη εβδομάδα σε σχέση με την αντίστοιχη του προηγούμενου έτους, ενώ οι πωλήσεις αυξήθηκαν κατά 34% σε σύγκριση με την προηγούμενη εβδομάδα (24 - 30 Νοεμβρίου). Η επισκεψιμότητα των eShops υπερδιπλασιάστηκε, γεγονός που είχε ως αποτέλεσμα ορισμένα εξ αυτών να δηλώσουν αύξηση πωλήσεων πάνω από 200%. Συνολικά, η αύξηση των πωλήσεων κατά τη διάρκεια των δύο τελευταίων Εβδομάδων Ηλεκτρονικού Εμπορίου έχει ξεπεράσει το 100%.\nΟ θεσμός -πλέον- της Εβδομάδας Ηλεκτρονικού Εμπορίου διοργανώθηκε για πρώτη φορά το 2013 και μέχρι σήμερα αξιολογείται ως ιδιαίτερα πετυχημένος. Η συγκεκριμένη δράση έχει την υποστήριξη -και τελεί υπό την αιγίδα- του Υπουργείου Οικονομίας, Ανάπτυξης και Τουρισμού. Ο Γενικός Γραμματέας Εμπορίου και Προστασίας Καταναλωτή, κ. Αντώνης Παπαδεράκης, χαιρέτισε την προσπάθεια που καταβάλει ο GR.EC.A. και σε κοινή συνέντευξη τύπου, η οποία σηματοδότησε και την έναρξη της εορταστικής Εβδομάδας, δήλωσε πως «Πιστεύω ότι ελπίδα και προσδοκία όλων μας είναι ο συγκεκριμένος θεσμός να συμβάλει στην ενίσχυση της δυναμικής που καταγράφει το ηλεκτρονικό εμπόριο στην Ελλάδα. Η εν λόγω ενίσχυση αποτελεί στρατηγικό στόχο για το Υπουργείο, το οποίο θέτει υπό την αιγίδα του την Εβδομάδα Ηλεκτρονικού Εμπορίου».\nΓια τη διευκόλυνση των καταναλωτών, ο GR.EC.A. έδωσε στη δημοσιότητα επίσημη λίστα με τα ηλεκτρονικά καταστήματα (περισσότερα από 100) που είχαν ενημερώσει για τη συμμετοχή τους στην Εβδομάδα με αξιόλογες προσφορές, οι οποίες έφταναν έως και το 70%. Στη εν λόγω λίστα συμμετείχαν μεγάλα brands όπως για παράδειγμα BestPrice, CosmosSport, e-Shop, Folli Follie, Intersport, Media Markt, MyShoe, Pharmacy295, Skroutz, Travelplanet24, You, Viva, Zakcret, Z-mall, Ψυχογιός κ.α.


Dalida: Η ταινία - Mr-Green\nDalida: Η ταινία\nΗ ζωή της μεγάλης star της Ευρώπης στο σελιλόιντ!\nΞέρετε το όνομα, δεν ξέρετε όμως και την ιστορία. Η μεγάλη κυρία της ευρωπαϊκής μουσικής και μια από τις διασημότερες σταρ που έχει βγάλει ποτέ η Ευρώπη, η Dalida, έρχεται στη μεγάλη οθόνη για να ξεδιπλώσει την εκρηκτική ιστορία της ζωής της, που ήταν γεμάτη επιτυχία, δόξα και αποθέωση, αλλά και τραγικές στιγμές, στην πορεία της 20χρονης καριέρας της.\nΠεριμένω πως και πως την 30η Μαρτίου για να δω την ταινία στον κινηματογράφο, και εννοείται πως τώρα που γράφω αυτό το post, έχω ανοιγμένο σε άλλο παράθυρο youtube για να έχω μουσική υπόκρουση το Nostalgie της αξεπέραστης star!\nΑπό τη γέννησή της στο Κάιρο το 1933 ως την πρώτη συναυλία της στο θέατρο Olympia στο Παρίσι το 1956, από το γάμο της με τον Λουσιέν Μορίς μέχρι το απόγειο της ντίσκο σκηνής, από το αποκαλυπτικό της ταξίδι στην Ινδία μέχρι τη διεθνή επιτυχία του GigiL’ Amoroso. Παρά τον τραγικό της θάνατο, το αστέρι και το απίστευτο ταλέντο της Δαλιδά, της μεγάλης ντίβας της ευρωπαϊκής μουσικής, συνεχίζει να λάμπει μέχρι και σήμερα. Η ομώνυμη ταινία που εξιστορεί την ταραχώδη ζωή της, είναι ένα συγκινητικό, τραγικό πορτρέτο μιας συναισθηματικά περίπλοκης κι αντισυμβατικής γυναίκας που έζησε σε μια συμβατική εποχή, μιας γυναίκας που γεννήθηκε για να γίνει σταρ.\nΓια να υποστηρίξει οικονομικά την οικογένεια, η Ιολάντα εργάζεται ως γραμματέας αλλά ονειρεύεται να γίνει ηθοποιός, έχοντας ως είδωλα την Άβα Γκάρντνερ και την Ρίτα Χέιγουορθ. Στα 16 της παίρνει μέρος σε διαγωνισμό ομορφιάς, κερδίζοντας την πρώτη θέση. Δέχεται μια πρόταση για δουλειά ως μοντέλο και κερδίζει στα καλλιστεία Μις Αίγυπτος. Αρχίζει να κερδίζει μικρούς ρόλους σε ταινίες – ο σκηνοθέτης μιας από αυτές προσέχει την ομοιότητά της με την Χέντι Λαμάρ, που υποδύθηκε τη Δαλιδά στην ταινία Samson and Delilah, και της προτείνει να υιοθετήσει αυτό ως όνομά της.\nΤο Δεκέμβριο του 1954, η Δαλιδά φτάνει στο Παρίσι για να κυνηγήσει νέες ευκαιρίες. Ακολουθούν αρκετοί μήνες προσπάθειας να κερδίσει κάποιο ρόλο, ώσπου αποφασίζει να δοκιμάσει το τραγούδι για να βγάζει τα προς το ζην. Οι εμφανίσεις της γνωρίζουν αμέσως μεγάλη επιτυχία και η Δαλιδά τραβά την προσοχή του Λουσιέν Μορίς, καλλιτεχνικού διευθυντή του ραδιοφωνικού σταθμού Europe 1, που την αναλαμβάνει. Το τρίτο της σινγκλ, Bambino, γίνεται τεράστια επιτυχία και μετρά πωλήσεις 300.000 δίσκων σε τρεις εβδομάδες.\nΤο 1973, ηχογραφεί το περίφημο Paroles, Paroles με τον Αλέν Ντελόν που γίνεται τεράστια επιτυχία. Ηχογραφεί επίσης το τραγούδι Il Venait d’ Avoir 18 Ans, ένα τραγούδι που μιλούσε για ένα αληθινό κομμάτι της ζωής της: το Δεκέμβριο του 1967, η Δαλιδά είχε γνωρίσει ένα νεαρό Ιταλό ονόματι Λούσιο και είχε μείνει έγκυος. Θεωρώντας ότι ο Λούσιο ήταν υπερβολικά νεαρός για να γίνει πατέρας, η Δαλιδά αποφάσισε να κάνει έκτρωση, μετά την οποία έμαθε ότι δε θα μπορούσε ποτέ να κάνει ξανά παιδιά.\nΤο 1976, το J’Attendrai γίνεται ο πρώτος γαλλικός δίσκος ντίσκο και ξεκινά μια νέα εποχή στην καριέρα της Δαλιδά, η οποία κορυφώνεται με τις 18 θρυλικές συναυλίες στο PalaisdesSports στο Παρίσι – 4 χιλιάδες θεατές κάθε βράδυ, μια πολυμελής ορχήστρα και ένα σόου που έμεινε στην ιστορία.\nΣτις 3 Μαΐου η Δαλιδά δίνει τέλος στη ζωή της. Αφήνει πίσω ένα σημείωμα: «Η ζωή μού έχει γίνει αφόρητη. Συγχωρέστε με».\nΣβέβα Αλβίτι, το διεθνές κοινό δεν σας γνωρίζει ακόμη. Πείτε μας κάποια πράγματα για εσάς.\nΕίμαι Ιταλίδα, από τη Ρώμη, και είμαι 32 χρονών.Όταν ήμουν μικρή, ήθελα να γίνω τενίστρια, αλλά όλα άλλαξαν όταν κέρδισα ένα διαγωνισμό μόντελινγκ και μετακόμισα στη Νέα Υόρκη, στην ηλικία των 17 ετών. Ήμουν μοντέλο για εννιά χρόνια και το όνειρό μου να περάσω στον κινηματογράφο έγινε πραγματικότητα με το «Δαλιδά»!\nΤαυτόχρονα, κυκλοφορεί τo soundtrack για την βιογραφική, δραματική ταινία Dalida που αφηγείται την τραγική ιστορία της γεννημένης στο Κάιρο Ιταλίδας ντίβας που αυτοκτόνησε το 1987 στο Παρίσι. Έχοντας πουλήσει πάνω από 130 εκατομμύρια δίσκους σε όλο τον κόσμο, η Dalida συνεχίζει να ακτινοβολεί την αιώνια παρουσία της. Η ταινία Dalida είναι ένα οικείο πορτρέτο μιας γυναίκας απόλυτης, σύνθετης και μοναδικής. Το άλμπουμ περιλαμβάνει τα τραγούδια από την ταινία αλλά και την πρωτότυπη μουσική της ταινίας που έγραψε ο Jean-Claude Petit (Jean de Florette, Cyrano de Bergerac, The Horseman on the Roof). Συμπεριλαμβάνονται όλες οι μεγάλες επιτυχίες της Dalida, όπως τα ‘Gigi L’Amoroso’, ‘Paroles Paroles’ (ντουέτο με τον Alain Delon), ‘Besame Mucho’, ‘Avec Le Temps’, ‘Il Venait D’Avoir 18 Anos’, ‘Salma Ya Salama’, και πολλά άλλα σε μία 2CD έκδοση. Την ταινία σκηνοθέτησε η Lisa Azuelos (LOL (Laughing Out Loud), Quantum Love) και πρωταγωνιστεί η Sveva Alviti, μαζί με τους Riccardo Scamarcio, Vincent Perez, Niels Schneider, Jean-Paul Rouve και Patrick Timsit.


Οροι και Προϋποθέσεις\nΚύριος Σελίδες Οροι και Προϋποθέσεις\nΚαλώς ήρθατε στο info@tamarawobben.nl!\nΑυτοί οι όροι και προϋποθέσεις περιγράφουν τους κανόνες και τους κανονισμούς για τη χρήση του ιστότοπου της A Place For Art, που βρίσκεται στη διεύθυνση https://tamarawobben.nl.\nΜε την πρόσβαση σε αυτόν τον ιστότοπο, υποθέτουμε ότι αποδέχεστε αυτούς τους όρους και προϋποθέσεις. Μην συνεχίσετε να χρησιμοποιείτε το info@tamarawobben.nl εάν δεν συμφωνείτε να τηρείτε όλους τους όρους και τις προϋποθέσεις που αναφέρονται σε αυτή τη σελίδα.\nΗ ακόλουθη ορολογία ισχύει για αυτούς τους Όρους και Προϋποθέσεις, τη Δήλωση Προστασίας Προσωπικών Δεδομένων και τη Δήλωση Αποποίησης Ευθύνης και όλες τις Συμφωνίες: Οι όροι «Πελάτης», «Εσείς» και «Σας» αναφέρονται σε εσάς, το άτομο που συνδέεται σε αυτόν τον ιστότοπο και συμμορφώνεται με τους όρους και τις προϋποθέσεις της Εταιρείας. «Η Εταιρεία», «Οι Εαυτό μας», «Εμείς», «Δικοί μας» και «Εμείς», αναφέρεται στην Εταιρεία μας. Το 'Party', 'Parties' ή 'Us', αναφέρεται τόσο στον Πελάτη όσο και σε εμάς. Όλοι οι όροι αναφέρονται στην προσφορά, την αποδοχή και την εξέταση της πληρωμής που είναι απαραίτητη για την ανάληψη της διαδικασίας της βοήθειάς μας προς τον Πελάτη με τον καταλληλότερο τρόπο για ρητό σκοπό την ικανοποίηση των αναγκών του Πελάτη σε σχέση με την παροχή των δηλωμένων υπηρεσιών της Εταιρείας, σύμφωνα με και υπόκειται στην ισχύουσα νομοθεσία της Ολλανδίας. Οποιαδήποτε χρήση της παραπάνω ορολογίας ή άλλων λέξεων στον ενικό, πληθυντικό, κεφαλαία ή/και αυτός/αυτή, λαμβάνεται ως εναλλάξιμη και ως εκ τούτου ως αναφορά στο ίδιο.\nΧρησιμοποιούμε τη χρήση cookies. Με την πρόσβαση στο info@tamarawobben.nl, συμφωνήσατε να χρησιμοποιήσετε cookies σε συμφωνία με την Πολιτική Απορρήτου του A Place For Art.\nΕκτός εάν ορίζεται διαφορετικά, το A Place For Art ή/και οι δικαιοδόχοι του κατέχουν τα δικαιώματα πνευματικής ιδιοκτησίας για όλο το υλικό στο info@tamarawobben.nl. Διατηρούνται όλα τα δικαιώματα πνευματικής ιδιοκτησίας. Μπορείτε να αποκτήσετε πρόσβαση σε αυτό από το info@tamarawobben.nl για δική σας προσωπική χρήση υπόκεινται σε περιορισμούς που ορίζονται στους παρόντες όρους και προϋποθέσεις.\nΑναδημοσίευση υλικού από το info@tamarawobben.nl\nΠώληση, ενοικίαση ή υπο-άδεια χρήσης υλικού από το info@tamarawobben.nl\nΑναπαράγετε, αντιγράψτε ή αντιγράψτε υλικό από το info@tamarawobben.nl\nΑναδιανομή περιεχομένου από το info@tamarawobben.nl\nΜέρη αυτού του ιστότοπου προσφέρουν την ευκαιρία στους χρήστες να δημοσιεύουν και να ανταλλάσσουν απόψεις και πληροφορίες σε ορισμένες περιοχές του ιστότοπου. Το A Place For Art δεν φιλτράρει, επεξεργάζεται, δημοσιεύει ή ελέγχει τα σχόλια πριν από την παρουσία τους στον ιστότοπο. Τα σχόλια δεν αντικατοπτρίζουν τις απόψεις και τις απόψεις της A Place For Art, των πρακτόρων και/ή των θυγατρικών της. Τα σχόλια αντικατοπτρίζουν τις απόψεις και τις απόψεις του ατόμου που δημοσιεύει τις απόψεις και τις απόψεις του. Στο βαθμό που επιτρέπεται από την ισχύουσα νομοθεσία, η A Place For Art δεν φέρει ευθύνη για τα σχόλια ή για οποιαδήποτε ευθύνη, ζημιά ή έξοδα που προκλήθηκαν ή/και υπέστησαν ως αποτέλεσμα οποιασδήποτε χρήσης ή/και δημοσίευσης ή/και εμφάνισης του Σχόλια σε αυτόν τον ιστότοπο.\nΤο A Place For Art διατηρεί το δικαίωμα να παρακολουθεί όλα τα Σχόλια και να αφαιρεί τυχόν Σχόλια που μπορεί να θεωρηθούν ακατάλληλα, προσβλητικά ή προκαλούν παραβίαση αυτών των Όρων και Προϋποθέσεων.\nΜε το παρόν χορηγείτε στο A Place For Art μια μη αποκλειστική άδεια χρήσης, αναπαραγωγής, επεξεργασίας και εξουσιοδότησης σε άλλους να χρησιμοποιούν, να αναπαράγουν και να επεξεργάζονται οποιοδήποτε από τα σχόλιά σας σε οποιαδήποτε μορφή, μορφή ή μέσο.\nΟι διανομείς ηλεκτρονικών καταλόγων μπορούν να συνδεθούν με τον Ιστότοπό μας με τον ίδιο τρόπο που υπερσυνδέονται με τους ιστότοπους άλλων εισηγμένων επιχειρήσεων. και\nΘα εγκρίνουμε αιτήματα σύνδεσης από αυτούς τους οργανισμούς εάν αποφασίσουμε ότι: (α) ο σύνδεσμος δεν θα μας έκανε να φαινόμαστε δυσμενείς για τον εαυτό μας ή για τις διαπιστευμένες επιχειρήσεις μας. (β) ο οργανισμός δεν έχει κανένα αρνητικό αρχείο μαζί μας. (γ) το όφελος για εμάς από την ορατότητα της υπερ-σύνδεσης αντισταθμίζει την απουσία A Place For Art. και (δ) ο σύνδεσμος βρίσκεται στο πλαίσιο γενικών πληροφοριών πόρων.\nΕάν είστε ένας από τους οργανισμούς που αναφέρονται στην παράγραφο 2 παραπάνω και ενδιαφέρεστε να συνδεθείτε στον ιστότοπό μας, πρέπει να μας ενημερώσετε στέλνοντας ένα e-mail στο A Place For Art. Συμπεριλάβετε το όνομά σας, το όνομα του οργανισμού σας, στοιχεία επικοινωνίας καθώς και τη διεύθυνση URL του ιστότοπού σας, μια λίστα με τυχόν διευθύνσεις URL από τις οποίες σκοπεύετε να συνδέσετε τον ιστότοπό μας και μια λίστα με τις διευθύνσεις URL στον ιστότοπό μας στις οποίες θα θέλατε να Σύνδεσμος. Περιμένετε 2-3 εβδομάδες για απάντηση.\nΔεν θα επιτρέπεται η χρήση του λογότυπου του A Place For Art ή άλλου καλλιτεχνικού έργου για σύνδεση απουσία συμφωνίας άδειας χρήσης εμπορικού σήματος.\nΔιατηρούμε το δικαίωμα να ζητήσουμε να αφαιρέσετε όλους τους συνδέσμους ή οποιονδήποτε συγκεκριμένο σύνδεσμο προς τον Ιστότοπό μας. Εγκρίνετε την άμεση κατάργηση όλων των συνδέσμων προς τον Ιστότοπό μας κατόπιν αιτήματος. Διατηρούμε επίσης το δικαίωμα να τροποποιήσουμε αυτούς τους όρους και προϋποθέσεις και την πολιτική σύνδεσης ανά πάσα στιγμή. Με τη συνεχή σύνδεση με τον Ιστότοπό μας, συμφωνείτε να δεσμεύεστε και να ακολουθείτε αυτούς τους όρους και προϋποθέσεις σύνδεσης.\nΗμερομηνία κυκλοφορίας της 2ης σεζόν για τα αγόρια\nThe Elder Scrolls 2: Το Daggerfall έχει ανακατασκευαστεί στην ενότητα\nMad Men σεζόν 7 επεισόδιο 14 κριτική: Πρόσωπο σε άτομο\nΈτοιμο ή όχι: Η Samara Weaving στο Bloodyest Game of Hide and Seek in Movie History


Λέκκας στο MEGA: Αν ο κυκλώνας μπει σε χερσαίο χώρο θα αποφορτιστεί σταδιακά - News Quake\nΕλλάδα Λέκκας στο MEGA: Αν ο κυκλώνας μπει σε χερσαίο...\nΟ κ. Ευθύμης Λέκκας, καθηγητής διαχείρισης φυσικών καταστροφών, μίλησε στο LIVE NEWS και τον Νίκο Ευαγγελάτο για τον μεσογειακό κυκλώνα «Ιανό» και την πιθανή πορεία που θα ακολουθήσει.\nΣημείωσε μάλιστα ότι το να κατευθυνθεί νότια δεν είναι μια ευνοϊκή εξέλιξη καθώς «αν ερχόταν προς την Αττική, από χερσαίες δηλαδή περιοχές, θα αποδυναμωνόταν πολύ το φαινόμενο. Όταν περνάει από χερσαίες περιοχές αποφορτίζεται και στο τέλος αποσβένεται τελείως.\nΌταν κατευθυνθεί προς την νότια Πελοπόννησο, πολύ φοβάμαι ότι θα ενισχυθεί ακόμα περισσότερο. Αν είναι ακριβώς στην ακτογραμμή ενισχύεται από την θαλάσσια μάζα, κι αποφορτίζεται με έντονο τρόπο στον χερσαίο χώρο, θα έχουμε δηλαδή έντονα φαινόμενα στην Πάτρα, την Κυλλήνη, την Ζαχάρω, την Κυπαρισσία και την Μεθώνη.\nΑν ακολουθηθεί αυτό το δρομολόγιο θα έχουμε φαινόμενα όπως αυτά πέρυσι το καλοκαίρι στην Χαλκιδική. Αν έμπαινε εγκάρσια σε χερσαίο χώρο θα αποφορτιζόταν σταδιακά».\nΠροηγούμενο άρθροΑυγενάκης : Μείωσε στα 70 έτη το όριο ηλικίας στα Δ.Σ.\nΕπόμενο άρθροΣυγκέντρωση σχολικών ειδών στον Πειραιά: Αλλάζει η τοποθεσία λόγω της κακοκαιρίας\nΣτην Ελλάδα των ποδοσφαιρικών θαυμάτων ζήσαμε να το δούμε και αυτό. Ζήσαμε να δούμε μια ομοσπονδία να ανακοινώνει ότι...\nΑπαλλαγή από πρόστιμα και κόφτη στις κυρώσεις οι οποίες δεν μπορούν να υπερβούν το 20% του κύριου φόρου προβλέπει...


Έκδοση από την 09:55, 22 Ιουλίου 2015\nΈκδοση από την 08:24, 22 Ιουλίου 2015 (επεξεργασία)\nΈκδοση από την 09:55, 22 Ιουλίου 2015 (επεξεργασία) (αναίρεση)\nΟ '''Διεθνής Υδρογραφικός Οργανισμός''' (ΔΥΟ) (αγγλικά: IHO) είναι ένας διακυβερνητικός διεθνής οργανισμός που ιδρύθηκε το [], με έδρα το [[Μονακό]]. O κύριος ρόλος του ΔΥΟ είναι η μελέτη και καταγραφή των θαλασσών, ωκεανών και πλωτών υδάτων παγκοσμίως.\nΚατά τη διάρκεια του 19ου αιώνα, πολλά ναυτικά έθνη ίδρυσαν υδρογραφικά γραφεία για να παρέχουν μέσα για τη βελτίσωη της ναυσιπλοϊας, όπως χάρτες, έντυπα και άλλες υπηρεσίες. Ωστόσο υπηρχαν σημαντικές διαφορές στις διαδικασίες, τα υδρογραφικά διαγράμματα και τις εκδόσεις. Το 1889, σε ένα Διεθνές Ναυτικό Συνέδριο που έγινε στην [[Ουάσινγκτον|Ουάσιγκτον]] προιτάθηκε η ίδρυση μιας "«μόνιμης διεθνούς επιτροπής"». Παρόμοιες προτάσεις έγιναν σε επόμενα Διεθνή Ναυτικά Συνέδρια στην [[Αγία Πετρούπολη]] το 1908 και το 1912.\nΤο 1919 οι υδρογράφοι της Μεγάλης Βρετανίας και της Γαλλίας συνεργάστηκαν για τη σύγκλιση ενός διεθνούς συνεδρίου στο [[Λονδίνο]] και στις 24 Ιουλίου 1919, το Πρώτο Διεθνές Συνέδριο ξεκίνησε με παρουσία υδρογράφων από 24 χώρες. Στόχος του συνεδρίου ήταν "«Να εξετάσει τη σκοπιμότητα όλων των ναυτιλιακών χωρών έθνη που υιοθετούν παρόμοιες μεθόδους για την προετοιμασία, την κατασκευή και την παραγωγή των διαγραμμάτων και όλων των υδρογραφικών εντύπων, να παρέχει αποτελέσματα στην πιο εύληπτη μορφή ώστε να μπορούν να χρησιμοποιούνται άμεσα, να καθιερώσει σύστημα αμοιβαίας ανταλλαγής πληροφοριών μεταξύ των υδρογράφων από όλες τις χώρες και να παρέχει ευκαιρίες για διαβουλεύσεις και συζητήσεις σε υδρογραφικά θέματα γενικά στους ειδικούς υδρογράφους του κόσμου."» Τα παραπάνω εξακολουθούν να αποτελούν κύριους στόχους του ΔΥΟ.\nΩς αποτέλεσμα του συνεδρίου δημιουργήθηκε ένας μόνιμος οργανισμός, αρχικά το Διεθνές Υδρογραφικό Γραφείο με 18 αρχικά μέλη, που μετεξελίχθηκε στον Διεθνή Υδρογραφικό Οργανισμό. Το πριγκιπάτο του [[Μονακό]] επιλέχθηκε ως έδρα του Οργανισμού μετά από προσφορά των εγκαταστάσεων από τον [[Αλβέρτος Α΄ του Μονακό|Αλβέρτο Α΄]] Α', Πρίγκηπα του Μονακό.\nΑνακτήθηκε από "https://el.wikipedia.org/wiki/Ειδικό:MobileDiff/5357159"


Η... απίστευτη νέα Skoda Octavia\nΠρώτη καταχώρηση: Παρασκευή, 12 Ιουλίου 2013, 09:47\nΚανείς δεν μπορεί να αμφισβητήσει την επιτυχία της Octavia η οποία άλλαξε την εικόνα της μάρκας Skoda σε παγκόσμιο επίπεδο και την έβαλε στο παιχνίδι με τις εταιρείες που παράγουν πολύ καλά αυτοκίνητα και είναι ποθητά σε όλους. Από τον Οκτώβριο του 1996 που παρουσιάστηκε για πρώτη φορά, πέρασαν 17 χρόνια, οπότε στη νέα της γενιά δεν περιμέναμε να δούμε κάτι από αυτό που είχαμε στο μυαλό μας.\nΤην είχα δει σε φωτογραφίες, φαινόταν όμορφη αλλά όπως και να το κάνεις αν δεν έρθεις σε επαφή μαζί της δεν μπορείς να έχει άποψη. Η πρώτη συνάντηση με τη νέα γενιά Octavia ήταν την Πέμπτη το απόγευμα. Οπτικά έχοντας δει και οδηγήσει το αδερφάκι Rapid θα έλεγα ότι η νέα σχεδιαστική φιλοσοφία κάνει αίσθηση και δείχνει τις τάσεις για προσέγγιση μικρότερων σε ηλικία πελατών. Σύγχρονες γραμμές σε συνδυασμό όμως με το κλασικό... Σίγουρη συνταγή. Όχι προχωρημένη σχεδίαση για να μπορεί να "κρατά" και μετά από χρόνια. Κάτι που ισχύει και με μία Octavia δεκαετίας. Αν τη δεις στο δρόμο μοιάζει σύγχρονη γεγονός που μεταφράζεται ως εξής: Ικανοποιημένος πελάτης, έχεις την αίσθηση ότι αυτοκίνητό σου είναι συνεχώς καινούργιο ενώ αν σκεφτείς να το πουλήσεις θα πιάσεις κάτι παραπάνω...\nΠολυτελή αυτοκίνητο σε τιμή.... λαϊκής!\nΩραία η σχεδίαση, αλλά ήταν ένα κομμάτι του αυτοκινήτου που θα έλεγα ότι δεν υστερεί. Αυτό που θα ήθελα είναι κάτι παραπάνω (ως πολύ) και αφορούσε το εσωτερικό. Surprise!!!! (έκπληξη!!!) Με αυτή τη λέξη φαίνεται να υποδέχεται η νέα Octavia τους υποψήφιους πελάτες που αν μπουν μέσα δε θα θέλουν να βγουν. Δεν υπερβάλλω αλλά αναρωτιέμαι γιατί μία Octavia (η καινούργια) να έχει να ζηλέψει κάτι από άλλα premium μοντέλα; Νομίζω πως όχι. Μάλλον τα άλλα μοντέλα έχουν να ζηλέψουν την τιμή της που ξεκινά από τα 15.590 ευρώ στην έκδοση με τον κινητήρα 1.2 με τους 105 ίππους και 17.990 στην έκδοση diesel με τους 90 ίππους. Στο εσωτερικό πάντως τα καθίσματα είναι άνετα, του οδηγού ρυθμίζεται προς πάσα κατεύθυνση (ειδικά αν είναι και ηλεκτρικό όπως αυτό της δοκιμής μας) και τα πλαστικά επιτέλους άλλαξαν. Έγιναν μαλακά!!! Από χώρους η κλασική Octavia βελτιώθηκε ακόμα περισσότερο και πλέον διαθέτει μεγαλύτερο χώρο αποσκευών που φτάνει τα 590 λίτρα. Μάλιστα αν ρίξεις τα πίσω καθίσματα μπορείς εύκολα να δημιουργήσεις και μία δεύτερη κρεβατοκάμαρα... Από εκεί και πέρα διαθέτει εξοπλισμό που μόνο... καφέ δεν κάνει (χωρίς υπερβολές) που για να τον αναλύσουμε θα πρέπει να διαβάζετε τουλάχιστον δύο μέρες (τις επόμενες εβδομάδες θα έχουμε αναλυτικό αφιέρωμα!), αν και όλα αυτά (τα κατιτίς παραπάνω) πληρώνονται.\nΓκάζι όχι, ποιότητα κύλισης ναί!\nΣτο δρόμο και έχοντας στα χέρια μου την έκδοση diesel (χωρίς τέλη κυκλοφορίας) με τον κινητήρα 1.6 και τους 105 ίππους έμεινα ικανοποιημένος (από τα χιλιόμετρα που έκανα). Μπορεί να μην με εξίταρε για να πατήσω τέρμα το γκάζι αλλά αυτό που μου έδινε, σίγουρα μου έφτανε. Άλλωστε μην ξεχνάμε και τον χαρακτήρα του αυτοκινήτου που δεν είναι αγωνιστικός εκτός και αν μιλάμε για την έκδοση RS που αναμένουμε... Σίγουρα πάντως στην εθνική ακόμα κα φορτωμένο με επιβάτες και αποσκευές ξεδιπλώνει την χάρη της. Εντός πόλης τα πράγματα είναι ευχάριστα αλλά ως γνήσιο οικογενειακό δεν βολεύει για μετακινήσεις στο κέντρο...\nH ποιότητα κύλισης είναι από τα συν που έχει η νέα γενιά Octavia\nΣτο δια ταύτα, η νέα Octavia το μόνο που θέλει είναι... δοκιμή. Test drive που λέμε. Αν δεν την οδηγήσεις δεν μπορείς να συνειδητοποιήσεις ότι είναι πολύ καλή και δεν έχει σχέση με την Octavia που ξέραμε εκτός από το όνομα. Σίγουρη και οικονομική ιδίως στις μέρες μας που το κράτος θεωρεί το αυτοκίνητο είδος πολυτελείας. Θα την χαρακτηρίζαμε ως το θηλυκό που μάλλον δεν θα σε προδώσει ποτέ...\n1.2 Tsi - 105 ίπποι - 175 Nm ροπή - 0-100 σε 10,3 - τελική: 196 χλμ./ώρα\n1.4 Tsi - 140 ίπποι - 250 Νm ροπή - 0-100 σε 8,4 - τελική: 215 χλμ./ώρα\n1.8 Tsi - 180 ίπποι - 250 Nm ροπή - 0-100 σε 7,3 - τελική: 231 χλμ./ώρα\n1.6 diesel - 90 ίπποι - 230 Nm ροπή - 0-100 σε 12.2 - τελική: 186 χλμ./ώρα\n1.6 diesel - 105 ίπποι - 250 Nm ροπή - 0-100 σε 10.8 - τελική: 194 χλμ./ώρα\n2.0 diesel - 150 ίπποι - 320 Nm ροπή - 0-100 σε 8,5 - τελική: 218 χλμ./ώρα\nΤιμές Εκδόσεις βενζίνης (από..)\n1.2 Tsi: 15.590 €\n1.4 Tsi: 16.690 €\n1.8 Tsi: 21.328 €\nΤιμές Εκδόσεις πετρελαίου (από...)\n1.6 diesel: 17.990 €*\n2.0 diesel: 22.990 €\nΤεχνικά Χαρακτηριστικά Skoda Octavia diesel**\nΤιμή (από…)* 18.790\n** Αυτοκίνητο δοκιμής\nΝέα σχεδίαση. Ένας στόχος: Η επιτυχία...\nΤο εσωτερικό άλλαξε προς το... πολύ καλύτερο!\nΤο νέο λογότυπο της μάρκας Skoda που είδαμε για πρώτη φορά στο Rapid\nΦώτα LED και στο πίσω μέρος\nΚουμπάκια... στην κεντρική κονσόλα (start and stop, kλείδωμα κ.ά)\nΤο σύστημα multimedia με την οθόνη αφής ενημερώνει για τα πάντα\nΗ νέα Skoda Octavia είναι μεγαλύτερη από την προηγούμενη γενιά\nΔείτε το video με τη νέα γενιά Skoda Octavia που ήδη διατίθεται στην Ελλάδα\nΤελευταία ενημέρωση: Παρασκευή, 12 Ιουλίου 2013, 10:12


18/09/2018, 22:24 10\nΗ τραγική ειρωνεία ήταν ότι πριν από λίγα χρόνια οι γονείς του Μπακαρί, είχαν χάσει και τον άλλον τους γιο, από πυροβολισμό. Ο.\nΕίχαν σκοπο να τον εκφοβίσουν; Έχουν πολύ θράσος. Ισόβια εδω κ τώρα στα ρεμάλια. Στο κεφάλι κλωτσιές για εκφοβισμό; Που το άκουσαν αυτο;\nΤο θύμα όταν πέθανε είχε Αμερικάνικη υπηκοότητα , αλλα βλέπω τόσους και τόσους Αμερικάνους στην Αθήνα να το "γυρνάνε" υπερ της Αραβικής Χερσονήσου -είτε μισθοφόροι είτε συνάπτοντας γάμο με Βαλκάνιους που εκπροσωπούν πλέον το Κατάρ. Έτυχε να δω στην Αλεξάνδρας Αμερικανό νομικό , που έκανε εντύπωση το πόσο finest φαινόταν. Απο κει και πέρα , η Ελλάδα είναι μια Χριστιανορθοδοξη χώρα και θα έπρεπε να είναι σεβαστό ότι απευθύνεται -τόσο για τουρισμό όσο και για μόνιμη κατοικία - σε Χριστιανούς . Απ'τη στιγμή που οι Ηνωμένες Πολιτείες της Αμερικής βομβάρδησαν τη Σερβία , είναι τουλάχιστον περίεργο το γεγονός να έρχεται για τουρισμό Αφρο-Αμερικανός . Γι'αυτό λέω ότι ο άνθρωπος τελικά θα εκπροσωπούσε τα συμφέροντα της Αραβικής χερσονήσου , όπως κάνει το κόμμα των μαυροντυμένων Χ.Α.\nπλακα κανεις έτσι;; και τι μας είναι οι σέρβοι και η Σερβία;; έχουμε την ίδια μάνα και δεν το θυμάμαι ή ενδιαφέρονται για την πάρτη μας; ή μας αφήνουν ΤΟ συνάλλαγμα;;εξαλλου οι περισσότεροι ανθρωποι είναι αθεοι...τσαμπουκά ο κάθε βαλκαν στο σπιτι του και όχι στην χώρα του αλλου και last time I checked οι ΗΠΑ είναι συμμαχοί μας και οι ΗΠΑ ελευθερωσαν την Ευρωπη από τον ναζισμό...\nΤι ασχετες βλακειες ειναι αυτες που λες? Δεν θα ερθει μαυρος Αμερικανος για τουρισμο στην Ελλαδα επειδη βομβαρδισαν την Σερβια? Τοτε να μην ερθουνε και Γερμανοι που μας βομβαρδιζαν το 40, να μην ερθουν Τουρκοι που ειχαμε κατοχη κοκ. Με την λογικη σου κανεις δεν πρεπει να παει πουθενα. Τι εφταιγε τωρα το παιδι να το σκοτωσουν στο ξυλο? Εισαι αρρωστη. τι εκπροσωπουσε την Αραβικη χερσονησο και βλακεις λες....ξυπνα!!!\nτι πινεις και δεν μας δινεις? δεν μπα να ειναι σερβος, ρωσος, γερμανος, αμερικανος κλπ οταν σκοτωσεις καποιον ειδικα και για ασημαντο λογο, εισαι για την φυλακη και μονο............ σκεψου να ηταν το παιδι σου στη θεση του!!!!\nΤη χειρότερη τιμωρία κ μόνο τα χειρότερα γι΄αυτούς (τους κατηγορούμενους) Αιώνιο βάρος, μαρτύριο χωρίς τέλος (για τους ίδιους)\nΠανάθεμά τους και μυριανάθεμά τους. Ανεξαρτήτως ετυμηγορίας βάρος να το έχουν αιωνίως στο λαιμό τους που αφαίρεσαν ζωή με τόση άνεση και προθυμία κομπάζοντας τον ανδρισμό τους χτυπώντας τον με σιδερογροθιές. Εδώ εμείς σκύλο πατάμε με το αμάξι και έχουμε τύψεις... και αυτά τα καθίκια, αυτές οι λουλούδες, με άνεση ξυλοφορτώνουν τον 1(!) πεσμένο(!) στο πάτωμα 6(!) άτομα και ας σκοτώσουν κιόλας τον άνθρωπο, και τι έγινε;;;\nΚαι ο αδερφός του από καυγά σε μπαρ πήγε ..... Νόμιζε ότι οι σέρβοι είναι αμερικανάκια ; αφού δεν ήξερε ούτε που βρίσκεται τι ήθελε τα τσαμπουκαλίκια ο μαύρος ;;\nΔηλαδη αμα πανε Σερβοι στην Νεα Υορκη σε μπαρ, να μαζετουν καμια 20αρια θηρια μαυροι, να τους σκοτωσουνε στο ξυλο? Η νομιζεις οτι θα τους πουλησουνε μαγκια εκει οι Σερβοι....και οι οποιοι Σερβοι. Αρρωστες λογικες. Εχουμε ξεφυγει....\nΒέβαια! Τιμωρία από κάθε άποψη (πλευρά) γι' αυτούς


Ενοικιαζεται κατάστημα 82τμ στην κεντρική πλατεία Ειρήνης στην Κομοτηνή – Komotini Real Estate\nΕνοικιαζεται κατάστημα 82τμ , μεγάλης προβολής στην κεντρική πλατεία της Κομοτηνής. Ιδανικό για κάθε χρήση. Διαθέτει 2 εισόδους από την πλατεία ειρήνης και από την οδό Ορφέως, Δυο τζαμαρίες φυσαρμόνικες, ηλεκτρική τέντα.\nΙδανικλό για χώρους εστίασης.\nΓια πληροφορίες επικοινωνήστε μαζί μας στο 6942797363.\nJanuary 13, 2019 196 views


Κατερίνα Παπουτσάκη: Μας δείχνει τι παίζουν μπαμπάς και γιος (pics) - Mothersblog.gr\nΚατερίνα Παπουτσάκη: Μας δείχνει τι παίζουν μπαμπάς και γιος (pics)\nO μικρός Κίμωνας έχει ξετρελαθεί.\nΗ Κατερίνα Παπουτσάκη είναι από τις ηθοποιούς που μοιράζεται πολλές στιγμές από την προσωπική της ζωή μέσα από τα social media.\nΣε αυτή, πρωταγωνιστές είναι φυσικά τα δυο της παιδιά, ο Μάξιμος και ο Κίμωνας. Μαζί τους περνά τον περισσότερο χρόνο της φροντίζοντας τώρα που είναι καλοκαίρι, να πηγαίνουν στη θάλασσα και πολλές απογευματινές βόλτες.\nΠρος το παρόν η ηθοποιός παραμένει στην πρωτεύουσα καθώς έχουν ξεκινήσει τα γυρίσματα της νέας σειράς της ΕΡΤ «Τα καλύτερα μας χρόνια» στην οποία συμμετέχει.\nΘα υποδυθεί τη Μαρί, η οποία είναι εξαίρετη μοδίστρα και νοικοκυρά. Δουλεύει από το σπίτι και μεγαλώνει παράλληλα τα τρία παιδιά της με τη συνδρομή της μητέρας της. Ο σύζυγος της δουλεύει συνεχώς προκειμένου να αντεπεξέλθει στις ανάγκες τους.\n« Είναι μια οικογένεια η οποία ζορίζεται οικονομικά, όπως οι περισσότερες εκείνης της εποχής, και προσπαθεί να ορθοποδήσει έχοντας ως κυρίαρχο όνειρο ένα καλύτερο αύριο. Η Μαρί έχει ρομαντισμό, αθωότητα, αγνότητα και πολλή αγάπη. Είναι μια οικογένεια πάρα πολύ ενωμένη και δυνατή. Έχουν τρία παιδιά. Η μεγάλη κόρη δουλεύει στο κομμωτήριο της αδελφής της Μαρί, το δεύτερο παιδί είναι φοιτητής και επαναστάτης και ο μικρός είναι ο ατίθασος της οικογένειας. Μέσα από τα μάτια του παρακολουθούμε την ιστορία», είπε σε συνέντευξή της στο 7 μέρες tv η ηθοποιός.\nΜέχρι λοιπόν να αναχωρήσει με την οικογένειά της για διακοπές, απολαμβάνει τις κοντινές εξορμήσεις και τις βόλτες στην Αθήνα.\nΣε μια από αυτές απαθανάτισε τον σύζυγό της Παναγιώτη Πιλαφά να παίζει φούσκες με τον Κίμωνα. Ο μικρός προσπαθούσε να τις πιάσει αλλά χωρίς αποτέλεσμα.\nΔείτε τις φωτογραφίες από τα παιχνίδια μπαμπά και γιου στη gallery που ακολουθεί.\nΚΑΤΕΡΙΝΑ ΠΑΟΥΤΣΑΚΗ ΠΑΙΔΙΑ


ΕΚΕΙ ΠΟΥ ΑΛΛΑΖΩ ΖΩΕΣ: ΜΙΑ ΑΧΡΟΝΗ ΩΡΑ\nΜΙΑ ΑΧΡΟΝΗ ΩΡΑ\nΓια ορισμένα πράγματα η στιγμή δεν έρχεται ποτέ. Όμως να ζήσω τώρα. Που ζεις κι εσύ.\nΑναρτήθηκε από ΜΑΡΙΑ ΧΡΟΝΙΑΡΗ στις 1:17 μ.μ.\nΕΚΕΙ ΠΟΥ ΑΛΛΑΖΩ ΖΩΕΣ 8\nΝΑ ΣΠΑΣ ΤΑ ΣΥΝΟΡΑ ΤΟΥ ΑΝΘΡΩΠΟΥ\nΕΚΕΙ ΠΟΥ ΑΛΛΑΖΩ ΖΩΕΣ 7


Η Kim Kardashian έκανε το πιο ξεχωριστό δώρο στην μαμά του Pete Davidson - Queen.gr\nΗ τηλεπερσόνα και ο σύντροφός της είναι πιο ερωτευμένοι από ποτέ και η Kim έκανε έκπληξη στην πεθερά της με αφορμή την γιορτή της μητέρας.\nΛίγες ημέρες μετά την κοινή τους εμφάνιση στο Met Gala, η Kim Kardashian και ο σύντροφός της Pete Davidson εξακολουθούν να απασχολούν τον Τύπο. Η τηλεπερσόνα και ο διάσημος κωμικός είναι full in love και δεν κρύβουν τον έρωτά τους, αδιαφορώντας πλήρως για τους παπαράτσι και τα αδιάκριτα βλέμματα.\nΤο ξεχωριστό δώρο της Kim Kardashian στη μαμά του Pete Davidson\nΜια τρυφερή κίνηση της Κim Kardashian μας δείχνει πως το ζευγάρι είναι ολοένα και πιο κοντά στο να κάνει το επόμενο βήμα στη σχέση του. Η Kim χάρισε στη μητέρα του συντρόφου της μια όμορφη σύνθεση λουλουδιών με αφορμή την γιορτή της μητέρας.\nΆτομο από το στενό περιβάλλον του ζευγαριού αποκάλυψε στο HollywoodLife: «Η Kim έστειλε την πιο όμορφη σύνθεση λουλουδιών στη μητέρα του Pete ανήμερα της γιορτής της μητέρας χωρίς να το αναφέρει στον Pete. Η Amy (μητέρα του Davidson) συγκινήθηκε πραγματικά από αυτό και λατρεύει απόλυτα την Kim. Πιστεύει ότι είναι τέλεια για τον γιο της και δεν νοιάζεται για τη φήμη της ή τα χρήματά της. Η Amy νοιάζεται μόνο για το πώς μια γυναίκα συμπεριφέρεται στον Pete και δεν έχει δει ποτέ κανέναν να συμπεριφέρεται στον γιο της με τόση αγάπη και σεβασμό».\nΌλα δείχνουν πως η σχέση της Kim και του Pete πηγαίνει από το καλό στο καλύτερο. Η Kim έχει γνωρίσει» τη μαμά του Pete «αρκετά καλά», εδραιώνοντας τη θέση της στην οικογένεια.\n«Η Amy λατρεύει να δίνει στην Kim συμβουλές για γονείς και πιστεύει ότι είναι μια υπέροχη μητέρα, κάτι που είναι τόσο σημαντικό για εκείνη. Η Kim και ο Pete είναι και οι δύο τόσο κοντά στις μαμάδες τους επειδή έχασαν τους μπαμπάδες τους», προσθέτει η πηγή. Το ζευγάρι είναι μαζί από τον Οκτώμβριο του 2021 και έχου γίνει αχώριστοι.\n«Kρατάω για εμένα ορισμένες πτυχές της σχέσης μου με τον Pete και αισθάνομαι καλά να ξέρω ότι, για παράδειγμα, έχουμε αυτή τη σύνδεση και ότι ζούμε στον δικό μας μικρόκοσμο χωρίς να γνωρίζουν πολλά πράγματα οι άλλοι», δήλωσε πρόσφατα η διάσημη τηλεπερσόνα.\nH Kim Kardashian φόρεσε και δεύτερο φόρεμα της Marilyn Monroe και δεν το πρόσεξε κανείς\nΟ Kanye West ξεπερνά την Kim στο Τόκιο, αγκαλιά με τη σωσία της


Υγρός Στίβος Ρόδου: Τα αποτελέσματα του «32ου Θαλάσσιου Μαραθώνιου» - Δημοκρατική της Ρόδου\nΥγρός Στίβος Ρόδου: Τα αποτελέσματα του «32ου Θαλάσσιου Μαραθώνιου»\nTο απόγευμα της Κυριακής 5 Σεπτεμβρίου, στις 17:30, ο Υγρός Στίβος Ρόδου διοργάνωσε τον «32ο Θαλάσσιο Μαραθώνιο», στην παραλία του Ενυδρείου.\nΛόγω της πανδημίας, φέτος δεν κατέστη δυνατό να διεξαχθεί ο αγώνας τριάθλου « Rhodes Cup 2021», αλλά έγινε ο αγώνας beach polo, αποζημιώνοντας τον κόσμο που τίμησε με την παρουσία του τον Υ.Σ.Ρ.\nΟ κολυμβητικός αγώνας χωρίστηκε σε δύο σκέλη, το ολυμπιακό 10αρι που διεξήχθη το πρωί και είχε μεγάλους νικητές τον Στέλιο Βεϊσάκη και την Κατερίνα Σαρή, ενώ ο Παναγιώτης Οικονόμου και η Πολυτίμη Συμιξή τερμάτισαν στην 2η θέση, όλοι με πολύ καλές επιδόσεις.\nΟ αναπτυξιακό αγώνα έγινε το απόγευμα, με αυστηρή τήρηση κοινωνικής αποστασιοποίησης και είχε εξαιρετική επιτυχία, τόσο οργανωτικά όσο και αγωνιστικά, με μεγάλες ανατροπές και παρουσία νέων ταλέντων.\nΟ Υγρός Στίβος Ρόδου, εδώ και 31 χρόνια διοργανώνει με μεγάλη επιτυχία τέτοιους αγώνες, έχοντας συμβάλει στην καθιέρωση του αγωνίσματος της κολύμβησης στην ανοιχτή θάλασσα στο Ολυμπιακό Πρόγραμμα, έχει κατακτήσει πολλά μετάλλια, ενώ έχει και την μοναδική συμμετοχή σε Πανευρωπαϊκούς Αγώνες μέχρι και σήμερα για σύλλογο του νησιού μας.\nΣτον αγώνα πόλο, που διεξήχθη σε ειδικά διαμορφωμένο χώρο, συμμετείχαν τα παιδιά των ομάδων του Υ.Σ.Ρ., με τις «Όμορφες» να αντιμετωπίζουν τους «Γρήγορους», με τις ομάδες να αναδεικνύονται ισόπαλες με σκορ 2-2.\nΣτον «32ο Θαλάσσιο Μαραθώνιο» συμμετείχαν 52 αθλητές και αθλήτριες, από 5 ετών έως και την κατηγορία ΕLITE, με εντυπωσιακά αποτελέσματα.\nΑΓΟΡΙΑ έως 5 ετών ΚΟΡΙΤΣΙΑ έως 5 ετών ΚΟΡΙΤΣΙΑ 6-7 ετών\n1.ΣΩΤΗΡΑΚΗΣ ΜΑΡΙΟΣ 1.ΧΡΙΣΤΟΔΟΥΛΟΥ ΑΓΓΕΛΙΚΗ 1.ΓΕΩΡΓΑ ΚΑΤΕΡΙΝΑ 2.ΓΕΩΡΓΟΥΔΙΟΣ ΜΙΧΑΗΛ 2.ΚΩΣΤΑ ΚΑΤΡ-ΤΣΑΜ 2.ΘΩΔΟΥ ΕΙΡΗΝΗ 3.ΓΕΩΡΓΑΡΑΣ ΔΗΜΗΤΡΗΣ 3.ΓΙΑΧΟΥ ΜΙΧΑΗΛΙΑ 3.ΚΡΗΤΙΚΟΥ ΠΑΡΑΣΚΕΥΗ . 3.ΜΩΡΑΪΤΗ ΑΝΑΣΤΑΣΙΑ 3.ΧΑΤΖΗΔΙΑΚΟΥ ΕΛΕΥΘΕΡΙΑ\nΑΓΟΡΙΑ 6-7 ετών ΑΓΟΡΙΑ 8-9 ετών ΚΟΡΙΤΣΙΑ 8-9 ετών\n1.ΤΣΕΛΙΟΣ ΧΑΡΑΛΑΜΠΟΣ 1.ΑΤΣΙΚΝΟΥΔΑΣ ΑΝΤΩΝΗΣ 1.ΧΑΤΖΗΔΙΑΚΟΥ ΣΜΑΡΩ 2.ΓΚΟΝΟΣ ΑΝΤΩΝΗΣ 2.ΚΩΣΤΑΣ ΓΙΑΝΝΗΣ 2.ΑΝΑΣΤΑΣΑ ΚΩΝΣΤΑΝΤΙΝΑ 3.ΓΚΟΝΟΣ ΓΙΑΝΝΗΣ 3.ΠΑΠΑΝΙΚΟΛΑΟΥ ΓΙΑΝΝΗΣ 3.ΚΡΗΤΙΚΟΥ ΒΑΣΙΛΙΚΗ\nΚΟΡΙΤΣΙΑ 10-12 ετών 1.ΧΡΙΣΤΟΔΟΥΛΟΥ ΝΙΚΗ 2.ΠΟΛΥΧΡΟΝΗ ΜΑΡΙΝΑ\nΑΓΟΡΙΑ 13-14-15 ετών ΚΟΡΙΤΣΙΑ 13-14-15 ετών ΚΟΡΙΤΣΙΑ 16-17 ετών\n1.ΟΙΚΟΝΟΜΟΥ ΠΑΝΑΓΙΩΤΗΣ 1.ΣΑΡΗ ΚΑΤΕΡΙΝΑ 1.ΚΑΚΟΥΛΗ ΣΙΜΕΛΑ 2.ΣΑΡΙΚΑΣ ΣΤΕΡΓΟΣ 2.ΣΥΜΙΞΗ ΠΟΛΥΤΙΜΗ . 3.ΚΑΡΑΒΟΛΙΑ ΡΟΔΟΥΛΑ\nΑΓΟΡΙΑ 16-17 ετών ELITE ΑΝΔΡΩΝ ELITE ΓΥΝΑΙΚΩΝ\n1.ΒΕΪΣΑΚΗΣ ΣΤΕΛΙΟΣ 1.ΚΑΜΠΕΡΗΣ ΣΤΑΥΡΟΣ 1. ΣΩΤΑΥΡΟΥ ΚΑΤΕΡΙΝΑ . 2.ΛΙΟΛΙΟΥ ΑΘΗΝΑ . 3.ΚΩΣΤΟΜΟΙΡΗ ΧΡΥΣΟΒΑΛ.\nΟΡΕΝ ΓΥΝΑΙΚΩΝ ΟΡΕΝ ΑΝΔΡΩΝ\n1.ΣΑΧΙΝΗ ΔΙΚΑΙΑ 1.ΚΑΜΠΕΡΗΣ ΔΗΜΗΤΡΗΣ\nΣε όλους τους νικητές απονεμήθηκαν μετάλλια, ενώ στους μεγάλους νικητές των αποστάσεων Στέλιο Βεϊσάκη και Κατερίνα Σαρή, απονεμήθηκαν τα κύπελλα της διοργάνωσης.\nΕιδική αναφορά θα πρέπει να γίνει στην 8χρονη Σμάρω Χατζηδιάκου που αφού κέρδισε εύκολα την κατηγορία της, αγωνίσθηκε και στη μεγάλη απόσταση αποσπώντας το θαυμασμό όλων.\nΟ κόσμος καταχειροκρότησε τις προσπάθειες των αγωνιζόμενων, ενώ όλοι ανανέωσαν το ραντεβού τους για την επόμενη χρονιά.